sagorsarker/bangla-wikipedia huggingface dataset:
নারী (বই)

নারী বাংলাদেশি লেখক হুমায়ুন আজাদের একটি নারীবাদী রচনা। এটি সর্বপ্রথম ১৯৯২ সালে ঢাকার একুশে বইমেলাতে নদী প্রকাশনী দ্বারা প্রকাশিত হয় এবং পরবর্তীতে আগামী প্রকাশনী প্রকাশ করতে থাকে। বাংলা ভাষায় নারীবাদের সূচনা হয় বেগম রোকেয়ার হাতে যদিও সেটি ছিলো অবিভক্ত ভারতীয় বঙ্গে, আর হুমায়ুন আজাদের লেখা এই বইটিই হচ্ছে স্বাধীন বাংলাদেশে নারীবাদ বিষয়ক প্রথম বই।
"নারী" বইটিতে সর্বমোট ৪০৮ টি পৃষ্ঠা রয়েছে এবং অধ্যায় আছে ২১ টি (নারীবাদ ও নারীবাদের কালপঞ্জি, রচনাপঞ্জি এবং নির্ঘন্ট সহ ২৪টি)।
নারীবাদের প্রতি হুমায়ুন আজাদের আগ্রহ ঢাকা বিশ্ববিদ্যালয়ের ছাত্র থাকাকালীন, তবে তিনি মূলত 'পূর্বাভাস' পত্রিকার সম্পাদকের অনুরোধে এই বইটি লিখতে উদ্যত হন। এই বইটি সম্পর্কে হুমায়ুন আজাদ বলেছিলেন যে, এই বইটি পুরুষবিদ্বেষী নয় তবে পুরুষতন্ত্রবাদী পুরুষের সমালোচনায় মুখর।
এ বইটি মূলত বিভিন্ন বিদেশী বই এর ওপর ভিত্তি করে লেখা যা বইটির অবতরণিকাতেই উল্লেখিত। বইটিতে পুরুষতন্ত্রবাদ এবং হিন্দু, ইহুদী, খ্রিস্টান এবং ইসলাম ধর্মের বিধি-বিধান দ্বারা নারী কীভাবে শোষিত হয় তার কথা বলা হয়েছে। বইটির প্রথম অধ্যায় শুরু হয় ফরাসী লেখিকা সিমোন দ্য বোভোয়ারের বিখ্যাত উক্তি 'কেউ নারী হয়ে জন্ম নেয় না, ক্রমশ নারী হয়ে ওঠে' দিয়ে। বিভিন্ন অধ্যায়ে অনেক খ্যাতিমান মানুষ যেমন মনোবিজ্ঞানী সিগমুন্ড ফ্রয়েড, কবিগুরু রবীন্দ্রনাথ ঠাকুর, কবি সুধীন্দ্রনাথ দত্ত, বিশিষ্ট সাহিত্যিক বঙ্কিম চন্দ্র চট্টোপাধ্যায়, ফরাসী দার্শনিক জ্যা জ্যাক রুশো সহ অনেক ঐতিহাসিক গুরুত্বপূর্ণ ব্যক্তির সমালোচনা করা হয়েছে, এছাড়াও 'প্রেম ও কাম' অধ্যায়ে প্রেমের বিরোধিতা করে 'কাম' বা 'যৌনতা'র পক্ষে কথা বলা হয়েছে এবং 'বিয়ে ও সংসার' অধ্যায়ে বিয়ের বিরোধিতা করা হয়েছে।
এই বইয়ের অধ্যায়গুলো হলোঃ
হুমায়ুন আজাদ রচিত এই বইটি ১৯৯৫ সালের ১৯ নভেম্বর বাংলাদেশের তৎকালীন সরকার কর্তৃক নিষিদ্ধ ঘোষণা করা হয়। প্রায় সাড়ে চার বছর পরে ২০০০ সালের ৭ মার্চ উচ্চবিচারালয় বইটির নিষিদ্ধকরণ আদেশ বাতিল করে। তারপর থেকে বইটি পুনরায় প্রকাশিত হতে থাকে 'আগামী প্রকাশনী' সংস্থা থেকে।
গোল্ডবাখ অনুমান

গোল্ডবাখ অনুমান সংখ্যা তত্ত্বের অন্যতম প্রাচীন ও অমীমাংসিত একটি সমস্যা। একে এভাবে বর্ণনা করা যেতে পারে, ২ এর চেয়ে বড় সকল জোড় পূর্ণ সংখ্যাকে দুইটি মৌলিক সংখ্যার যোগফল আকারে লেখা যায়। যেমন,৪=২+২,৬=৩+৩।
গোল্ডবাখ অনুমান এখন পর্যন্ত কেও ভুল বা সত্য প্রমাণ করতে পারেনি।.
যৌক্তিক চিহ্ন ব্যবহার করে গোল্ডবাখের অনুমান এভাবে লেখা যায়-
formula_1
যে সব সংখ্যাকে দুটি বেজোড় মৌলিক সংখ্যার যোগফল আকারে প্রকাশ করা যায় তাদের গোল্ডবাখ সংখ্যা বলে। কাজে গোল্ডবাখের অনুমানকে এভাবেও বিবৃত করা যায় "২ এর থেকে বড় সকল জোড় পূর্ণ সংখ্যাই গোল্ডবাখ সংখ্যা।"
কোনো জোড় সংখ্যাকে ২টি মৌলিক সংখ্যার যোগফল দ্বারা প্রকাশ করলে সেটাকে বলা হয় সংখ্যাটির গোল্ডবাখ বিভাজক (ইংরেজিতে Goldbach partition)।যেমনঃ
৪=২+২
১০=৩+৭ বা ৫+৫
২*ক কে যত সংখ্যক উপায়ে ২টি মৌলিক সংখ্যার যোগফল হিসাবে লেখা যায় সেটা নিচে দেখানো হলো-
০,১,১,১,২,১,২,২,২,২,৩,৩,৩,২,৩,২,৪,৪,২,৩...
১৭৪২ সালের ৭ জুন জার্মান গণিতবিদ গোল্ডবাখ তার বন্ধু গণিতবিদ লেওনার্ড ইউলারকে চিঠি লিখেন যেখানে তিনি বলেন 
পরে তিনি ২য় আরেকটি অনুমান প্রস্তাবনা করেন চিঠির মার্জিনের পাশেঃ
গোল্ডবাখ ১ কে মৌলিক সংখ্যা হিসাবে ধরেছিলেন যেটা এখন আর গণিতে ধরা হয়না। দুটি অনুমানকেই এখন একই ধরা হয়। মার্জিনের পাশের অনুমানের আধুনিক সংস্করণ হলো
ইউলার ১৭৪২ সালের ৩০জুন চিঠির উত্তর দেন এবং গোল্ডবাখকে পূর্বে তাদের মধ্যকার কথোপকথনকে মনে করিয়ে দেন যখন গোল্ডবাখ তার প্রথম অনুমানের কথা বলেছিলেন।
ইউলার তার চিঠিতে বলেনঃ
হার্ডি এবং লিটলউড অনুমান করেন
ছোট সংখ্যার জন্য সরাসরি গোল্ডবাখের অনুমান পরীক্ষা করা যায়। নিলস পিপিন ১৯৩৮ সালে ১০০০০০ পর্যন্ত সংখ্যার জন্য অনুমানের সত্যতা যাচাই করেন। অলিভিয়েরা ই সিলভা কম্পিউটারের সাহায্যে ১.৬০৯ × ১০ পর্যন্ত সংখ্যার জন্য সঠিকতা যাচাই করেছেন।
অ্যাসিটানিলাইড

অ্যাসিটানিলাইড অ্যাসিড অ্যামাইডের N-ফিনাইল জাতক। এটি পূর্বে "এন"-ফেনিলাসিটামাইড, অ্যাসিটানিল বা অ্যাসিটানিলিড নামে পরিচিত ছিল। এটি সাদা, দানাদার পদার্থ এবং ঔষধশিল্পে জ্বর উপশমের জন্য অ্যান্টিফেব্রিন হিসেবে ব্যবহৃত হয়।
অ্যাসিটিক অ্যানহাইড্রিডের সাথে অ্যানিলাইনের বিক্রিয়ার দ্বারা অ্যাসিটানিলাইড প্রস্তত করা হয়:
শতমূলী

শতমূলী () সবজি হিসাবে ব্যবহৃত একবীজপত্রী উদ্ভিদ। পুঁথির মালার মতো গাঁটযুক্ত সঞ্চয়ী গুচ্ছমূলবিশিষ্ট বলে এর নাম শতমূলী। শতমূলী (Asparagus) Liliaceae পরিবারের একটি বহুবর্ষজীবী লতানো উদ্ভিদ। এর ইউনানি নাম সাতাওয়ার, আয়ুর্বেদিক নাম শতাবরী ও শতমূলী এবং বৈজ্ঞানিক নাম Asparagus racemosus Willd.
এরা বড় গাছকে আশ্রয় করে বেঁচে থাকে। এ গাছের লতায় বাঁকানো কাঁটা থাকে। সরু মুলা ও গাজরকে একসঙ্গে বেঁধে রাখলে যেমন দেখায়, শতমূলীর শিকড়কে ঠিক সে রকমেই দেখায়। শতমূলীগাছের পাতাগুলো সরু সুতার মতো। সে জন্য কিছুটা দূর থেকে এদের দেখতে খুব সুন্দর লাগে। অনেকে শোভাবৃদ্ধির জন্য শখ করে বাড়ির সামনে বাগানে ফুল গাছের সঙ্গে শতমূলীগাছ লাগিয়ে থাকেন। তা ছাড়া এ গাছের পাশে কোনো বড় গাছ থাকলে শতমূলী নিজে থেকেই তাকে জড়িয়ে বড় হয়।
শতমূলীর গোড়ায় একগুচ্ছ কন্দ মূল থাকে। শরতে শতমূলীর ফুল ও ফল হয়, পাকে মাঘ-ফাল্গুন মাসে। শতমূলীর ফল হয় ছোট মটরের মতো সবুজ রঙের এবং পাকলে সেই ফল লাল বর্ণ ধারণ করে।
শতমূলী আমাদের দেশের উত্তর ও পূর্বাঞ্চলের বনাঞ্চলে ও শালবনে পাওয়া যায়। বিভিন্ন বাগানেও চাষ করা হয়। বংশবিস্তারের জন্য বীজই প্রধান মাধ্যম। উষ্ণ নাতিশীতোষ্ণ পরিবেশে এবং বালুযুক্ত মাটিতে এ গাছটি ভালো জন্মায়। বীজ বপনের আগে বীজ ২৪ ঘণ্টা পানিতে ভিজিয়ে রাখতে হয়। বীজের অঙ্কুরোদগম হতে ১০-১৫ দিনের মতো সময় লাগে। অঙ্কুরিত চারার বয়স দুই থেকে তিন মাস হলে তা রোপণের উপযুক্ত হয়। কন্দমূল থেকেও চারা করা যায়। এপ্রিল-মে মাসে বীজ বপনের উপযুক্ত সময়।
শতমূলীর ভেষজ গুণাবলি অপরিসীম। শতমূলীর ফল আমাদের হজমশক্তি বৃদ্ধি করে এবং বায়ু নিঃসরণে এটি দারুণ কাজ করে। বাত ব্যথা ও স্নায়ু দুর্বলতায় শতমূলীর ছালের রসের সঙ্গে রসুন বেঁটে একসঙ্গে মিশিয়ে প্রলেপ দিলে ব্যথা ভালো হয়ে যায়। আমাশয় হলে শতমূলীর মূলের রস তিন-চার চা চামচ তিন থেকে সাত দিন প্রতিদিন সকালে ও বিকেলে খেলে আমাশয় ভালো হয়। এ ছাড়া এটি আমাদের অন্ত্রের কৃমি দূর করে এবং অ্যান্টি-ব্যাকটেরিয়াল হিসেবে কাজ করে। এ ছাড়া শতমূলীর মূলের রস নিয়মিত খেলে আমাদের নার্ভের কার্যক্ষমতা বৃদ্ধি পায় এবং চোখ ও রক্তের নানা সমস্যা দূর হয়।
গোল্ডবাখ দুর্বল অনুমান

গোল্ডবাখ দুর্বল অনুমান এর আরো কয়েকটা নাম আছে - "বিজোড় গোল্ডবাখ অনুমান", "ত্রয়ী গোল্ডবাখ সমস্যা", "৩-মৌলিক সমস্যা"। অনুমানটি এভাবে বলা যায়,
অনুমানটিকে "দুর্বল" বলার কারণ হল, দুইটি মৌলিক সংখ্যা সংক্রান্ত গোল্ডবাখ অনুমানটি যদি প্রমাণ করা যায, তাহলে এই অনুমানটি আপনা থেকেই প্রমাণ হয়ে যাবে। (কারণ হল, যদি ৪ এর চেয়ে বড় যেকোন জোড় সংখ্যাকে ২টি মৌলিক সংখ্যার যোগফল আকারে লেখা যায়, তাহলে সংখ্যাটির সাথে ৩(মৌলিক)) যোগ করে আমরা বলতে পারি, ৭ এর চেয়ে বড় যেকোন বিজোড় সংখ্যাকে ৩টি মৌলিক সংখ্যার যোগফল আকারে লেখা যায়।)
গোল্ডবাখ দুর্বল অনুমান প্রমাণ করা সম্ভব হয়নি তবে অনেকে খুব কাছাকাছি গিয়েছেন। ১৯২৩ সালে হার্ডি এবং লিটলউড সাধারণ রিম্যান হাইপোথিসিস ব্যবহার করে দেখিয়েছেন যথেষ্ট বড় বিজোড় সংখ্যার জন্য দুর্বল অনুমানটি সত্য। ইভাব ম্যাতেভিচ ভিনোগ্রাডভ(Ivan Matveevich Vinogradov) রিম্যান হাইপোথিসিস এর উপর নির্ভরশীলতা বাদ দিয়ে দিয়েছেন এবং সরাসরি দেখিয়েছেন যথেষ্ট বড় বিজোড় সংখ্যার জন্য দুর্বল অনুমানটি সত্য। তার ছাত্র বোরেজদিন দেখিয়েছেন ৩ যথেষ্ট বড় সংখ্যা,এটায় ৬,৮৪৬,১৬৯ টি অঙ্ক আছে,বর্তমান প্রযুক্তি ব্যবহার করে এর নিচের প্রতিটি সংখ্যা যাচাই করা সম্ভব নয়। ২০০২ সালে লিউ মিং-চিট(হংকং বিশ্ববিদ্যালয়) এবং ওয়্যাং টিয়েন-জে উচ্চসীমাটিকে ২*১০ এ নামিয়ে আনেন। কম্পিউটার দিয়ে এখন পর্যন্ত ১০ পর্যন্ত সংখ্যা যাচাই করা সম্ভব হয়েছে।
১৯৯৫ সালে অলিভিয়ার রেমার দেখান ৩ এর বড় প্রতিটি জোড় পূর্ণসংখ্যাকে সর্বোচ্চ ৬টি মৌলিক সংখ্যার যোগফল হিসাবে দেখানো যায়। লেসযাক কিনাইকি রিম্যান হাইপোথিসিস ব্যবহার করে দেখান প্রতিটি বিজোড় পূর্ণসংখ্যাকে সর্বোচ্চ ৫টি মৌলিক সংখ্যার যোগফল হিসাবে প্রকাশ করা যায়। টেরেন্স টাও এটা প্রমাণ করেন রিম্যান হাইপোথিসিস ছাড়া।
বোয়ের

বোয়ের্‌স্‌ শব্দটি দ্বারা দক্ষিণ আফ্রিকায় বসতি স্থাপনকারী ইউরোপীয়ানদের নির্দেশ করা হয়। 
১৬৫২ সালে এসকল ইউরোপীয়ানরা প্রথম দক্ষিণ আফ্রিকায় এসে পৌঁছায়। তখন দক্ষিণ আফ্রিকা ছিল বান্টু নামক একদল যাযাবর গোত্রের মানুষের বাসস্থান। ইউরোপীয়ানরা মূলত ছিল ডাচ। ডাচ শব্দ বোয়ের এর অর্থ কৃষক। বান্টুরা প্রতিরোধ করলেও আধুনিক অস্ত্রের সামনে তাদের বল্লমের পরাজয় ছিল অবধারিত। অধিকাংশ বান্টু দের দাসত্বে আবদ্ধ করা হয়। 
পরবর্তীতে ১৭৯৫ সালে গ্রেট ব্রিটেন দক্ষিণ আফ্রিকার কর্তৃত্ব গ্রহণ করে। তবে ডাচ রা ইংরেজ দের উপর খুশি ছিলনা। উপরন্তু ১৮৩৫ সালে ইংরেজ শাসক রা দাস প্রথা বিলুপ্ত ঘোষণা করে। এতেও বোয়ের রা ক্ষিপ্ত হয়ে ওঠে। দুই পক্ষের এই বিরোধ পরিশেষে রূপ নেয় যুদ্ধে। ১৮৯৯ থেকে ১৯০২ সাল পর্যন্ত এই যুদ্ধ চলে। শেষ পর্যন্ত ব্রিটিশ রা বোয়ের দের পরাজিত করে। ইতিহাসে এই যুদ্ধ বোয়ের যুদ্ধ নামে পরিচিত।
রিজেল সংখ্যা

রিজেল সংখ্যা হল এক ধরনের বিজোড় স্বাভাবিক সংখ্যা, "k" যার জন্য "k"×2-1 আকৃতির সকল পূর্ণ সংখ্যা যৌগিক
অন্য কথায়, "k" রিজেল সংখ্যা হলে, নিম্নলিখিত সেটের সব সদস্য যৌগিক।
১৯৫৬ সালে হান্স রিজেল দেখান যে এধরনের অগুণতি পূর্ণ সংখ্যা "k" এর অস্তিত্ব আছে। তিনি বলেন যে, 509203 এবং 509203 এর সাথে 11184810 যেকোন গুণিতকের যোগফল এই বৈশিষ্ট্য ধারণ করে।
একটা সংখ্যা রিজেল কিনা, তা বোঝার জন্য "covering set" ব্যবহার করা যায়। covering set হল কিছু মৌলিক সংখ্যার সেট, যারা একটি অনুক্রমের সবগুলো পদের কোন না কোন গুণনীয়ক। এক মিলিয়নের চেয়ে ছোট রিজেল সংখ্যা এবং তাদের covering set গুলো এখানে দেয়া হল,
ক্ষুদ্রতম রিজেল সংখ্যা নির্ণয় করা, রিজেল সমস্যা নামে পরিচিত। যেহেতু 509203 এর চেয়ে ছোট কোন "k" এর জন্য কোন covering set বের করা যায়নি, তাই এটা অনুমান করা হয়েছে যে, 509203 হল ক্ষুদ্রতম রিজেল সংখ্যা। কিন্তু 509203 এর চেয়ে ছোট 72 টি "k" এর মান পাওয়া গেছে, যাদের থেকে শুধুমাত্র যৌগিক সংখ্যা পাওয়া যায়।(এই প্রাপ্তি অবশ্য সসীম সংখ্যক "n" এর জন্য প্রযোজ্য)
দেবী (১৯৬০-এর চলচ্চিত্র)

দেবী ১৯৬০ সালের সত্যজিৎ রায় পরিচালিত একটি বাংলা চলচ্চিত্র। ছবিটিতে বিভিন্ন চরিত্রে অভিনয় করেছেন শর্মিলা ঠাকুর, ছবি বিশ্বাস, সৌমিত্র চট্টোপাধ্যায়, অনিল চট্টোপাধ্যায়, করুণা বন্দ্যোপাধ্যায়।
ছবিটার ঘটনা সাজানো হয়েছে ১৮৬০ সালে চাঁদপুরে । দয়াময়ী ও তার স্বামী তার বড় ভাইয়ের (কালীকিঙ্কর রায়)সাথে থাকে। এলাকার ভেতর তিনি একজন নামকরা মানুষ । যখন দয়াময়ীর স্বামী কলিকাতায় চলে যায় পড়া লেখা করার জন্য, তখন দয়াময়ী তার বুড়ো শশুরকে দেখা-শুনা করতে শুরু করে। তার এক পাশে খোকা থাকে যার সাথে তার বড় একটি বন্ধুত্ব শুরু হয়।পরে তিনি একটি স্বপ্ন দেখে যেখানে দয়াময়ীকে তিনি মা কালীর রূপে দেখেন। তিনি বলেন যে সে পূজার করার যোগ্য। যখন একটি মৃত্যুর ছেলে দয়াময়ীর চরণে থাকে, তখন সে সুস্থ হয়ে উঠে এবং খবরটা প্রকাশ হয়। অনেকে সাহায্য চায়। যখন দয়াময়ীর স্বামী এই ঘটনা শুনতে পারে, সে ফিরে আসে। সে এই ভুল প্রথাকে ঠিক করতে বলে।
তারপরে সে দয়াময়ীকে অন্য জায়গায় নিয়ে যেতে চেষ্টা করে। কিন্তু তিনিও এটার উপর বিশ্বাসী যে সেটা থেকে চলে আসতে পারছে না। খোকা তখন অসুস্থ হয়ে পড়ে এবং মারা যায় দয়াময়ীর হাতে। শেষ দৃশ্যে দয়াময়ী দৌড়াতে দৌড়াতে একটি মাঠে অদৃশ্য হয়ে যায়।
এই ছবিটি জাতীয় চলচ্চিত্র পুরস্কার এ সর্বোত্তম বৈশিষ্ট্যপূর্ণ বাংলা ছায়াছবির জন্য রাষ্ট্রপতি রৌপ্য পদক পেয়েছে ১৯৬০ সালে এবং ১৯৬২ সালের কান চলচ্চিত্র উৎসব এ পালমে ডি'অর এ জন্য মনোনীত হয়েছিল ।
অলিভার স্টোন

উইলিয়াম অলিভার স্টোন (জন্ম: ১৫ সেপ্টেম্বর ১৯৪৬) হলেন একজন মার্কিন চলচ্চিত্র পরিচালক, চিত্রনাট্যকার, ও লেখক। স্টোন "মিডনাইট এক্সপ্রেস" (১৯৭৮) চলচ্চিত্রের লেখনীর জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জন করেছেন। তিনি নন্দিত গ্যাংস্টার চলচ্চিত্র "স্কারফেস" (১৯৮৩) রচনা করেছেন। স্টোন যুদ্ধভিত্তিক নাট্যধর্মী "প্লাটুন" (১৯৮৬) চলচ্চিত্র রচনা ও পরিচালনার জন্য প্রসিদ্ধি অর্জন করেন, ছবিটি শ্রেষ্ঠ পরিচালনা ও শ্রেষ্ঠ চলচ্চিত্র বিভাগে একাডেমি পুরস্কার অর্জন করে। "প্লাটুন" হল ভিয়েতনাম যুদ্ধভিত্তিক ত্রয়ী চলচ্চিত্র ধারাবাহিকের প্রথম কিস্তি। এর পরবর্তী দুটি কিস্তি হল "বর্ন অন দ্য ফোর্থ অব জুলাই" (১৯৮৯), যার জন্য স্টোন শ্রেষ্ঠ পরিচালনা বিভাগে তার দ্বিতীয় অস্কার অর্জন করেন এবং "হেভেন অ্যান্ড আর্থ" (১৯৯৩)। তার অন্যান্য উল্লেখযোগ্য চলচ্চিত্র হল সালভাদোরীয় গৃহযুদ্ধভিত্তিক "সালভাদোর" (১৯৮৬), আর্থিক নাট্যধর্মী "ওয়াল স্ট্রিট" (১৯৮৭) ও এর ২০১০ সালের অনুবর্তী পর্ব "মানি নেভার স্লিপস", জিম মরিসনের জীবনীমূলক "দ্য ডোরস" (১৯৯১), ব্যঙ্গাত্মক ব্ল্যাক কমেডি অপরাধমূলক "ন্যাচারাল বর্ন কিলার্স" (১৯৯৪), এবং মার্কিন রাষ্ট্রপতিত্ব নিয়ে ত্রয়ী চলচ্চিত্র - "জেএফকে" (১৯৯১), "নিক্সন" (১৯৯৫) ও "ডব্লিউ" (২০০৮)। তার সাম্প্রতিক চলচ্চিত্র হল "স্নোডেন" (২০১৬)।
কায়কোবাদ

কায়কোবাদ, মহাকবি কায়কোবাদ বা মুন্সী কায়কোবাদ (২৫ শে ফেব্রুয়ারি, ১৮৫৭ - ২১ জুলাই, ১৯৫১) বাংলা ভাষার উল্লেখযোগ্য কবি যাকে মহাকবিও বলা হয়। তার প্রকৃত নাম কাজেম আল কোরায়শী। “মীর মশাররফ, কায়কোবাদ, মোজাম্মেল হকের মধ্যে কায়কোবাদই হচ্ছেন সর্বতোভাবে একজন কবি। কাব্যের আদর্শ ও প্রেরণা তাঁর মধ্যেই লীলাময় হয়ে ওঠে। সেজন্য একথা বেশ জোরের সঙ্গে বলা যায় যে কবি কায়কোবাদই হচ্ছেন আধুনিক বাংলা সাহিত্যের প্রথম মুসলিম কবি”
তিনি বাঙালি মুসলিম কবিদের মধ্যে প্রথম সনেট রচয়িতা।
কায়কোবাদ ১৮৫৭ সালের ২৫ শে ফেব্রুয়ারি (বর্তমানে বাংলাদেশের) ঢাকা জেলার নবাবগঞ্জ থানার অধীনে আগলা-পূর্বপাড়া গ্রামে জন্মগ্রহণ করেন। তিনি ছিলেন ঢাকা জেলা জজ কোর্টের একজন আইনজীবী শাহামাতুল্লাহ আল কোরেশীর পুত্র। কায়কোবাদ সেন্ট গ্রেগরি স্কুলে অধ্যয়ন করেন। পিতার অকালমৃত্যুর পর তিনি ঢাকা মাদ্রাসাতে (বর্তমান কবি নজরুল সরকারি কলেজ) ভর্তি হন যেখানে তিনি প্রবেশিকা পরীক্ষা পর্যন্ত অধ্যয়ন করেছিলেন। উপরন্তু, তিনি পরীক্ষা দেননি, বদলে তিনি পোস্টমাস্টারের চাকরি নিয়ে তার স্থানীয় গ্রামে ফিরে আসেন, যেখানে তিনি অবসর গ্রহণের আগ পর্যন্ত কাজ করেছেন। ১৯৩২ সালে, তিনি কলকাতাতে অনুষ্ঠিত বঙ্গীয় মুসলিম সাহিত্য সম্মেলন-এর প্রধান অধিবেশনে সভাপতিত্ব করেন।
বাংলা মহাকাব্যের অস্তোন্মুখ এবং গীতিকবিতার স্বর্ণযুগে মহাকবি কায়কোবাদ মুসলিমদের গৌরবময় ইতিহাস থেকে কাহিনী নিয়ে ‘মহাশ্মশান’ মহাকাব্য রচনা করে যে দুঃসাহসিকতা দেখিয়েছেন তা তাকে বাংলা সাহিত্যের গৌরবময় আসনে স্থান করে দিয়েছে। সেই গৌরবের প্রকাশে ১৯৩২ সালে বঙ্গীয় মুসলিম সাহিত্য সম্মেলনের মূল অধিবেশনে সভাপতির দায়িত্ব পালন করেন কবি কায়কোবাদ। তিনি আধুনিক বাংলাসাহিত্যের প্রথম মুসলিম কবি। বাংলা কাব্য সাহিত্যে অবদানের জন্য ১৯২৫ সালে নিখিল ভারত সাহিত্য সংঘ তাকে ‘কাব্যভূষণ’, ‘বিদ্যাভূষণ’ ও ‘সাহিত্যরত্ন’ উপাধিতে ভূষিত করেন।
১৯৫১ সালের ২১ জুলাই কায়কোবাদ ঢাকায় মৃত্যুবরণ করেন। ঢাকার আজিমপুর কবরস্থানে তাকে সমাহিত করা হয়।
নাগরিক (চলচ্চিত্র)

নাগরিক (১৯৫২, মুক্তিপ্রাপ্ত ১৯৭৭) ঋত্বিক ঘটক এর নির্মিত একটি বাংলা চলচ্চিত্র। ঘটক এই ছবিটি সত্যজিৎ রায় এর পথের পাঁচালী এর আগে নির্মাণ করেছিলেন, কিন্তু এই চলচ্চিত্রটি মুক্তি পায় ঋত্বিক ঘটকের মৃত্যুর পরে।
সাড়ে চুয়াত্তর

সাড়ে চুয়াত্তর হল ১৯৫৩ সালে মুক্তিপ্রাপ্ত একটি ভারতীয় বাংলা কমেডি চলচ্চিত্র। এই ছবিটির পরিচালক ছিলেন নির্মল দে এবং কাহিনিকার ছিলেন বিজন ভট্টাচার্য। ছবিতে মুখ্যভূমিকায় অভিনয় করেন তুলসী চক্রবর্তী, মলিনা দেবী, উত্তম কুমার ও সুচিত্রা সেন। ধনঞ্জয় ভট্টাচার্য, দ্বিজেন মুখোপাধ্যায়, শ্যামল মিত্র, মানবেন্দ্র মুখোপাধ্যায় ও সনৎ সিংহ – এই পাঁচজন সমসাময়িক গায়কও এই ছবিতে অভিনয় করেন। আরও দু-টি গুরুত্বপূর্ণ ভূমিকায় অভিনয় করেন ভানু বন্দ্যোপাধ্যায় ও জহর রায়।
রজনীবাবু (তুলসী চক্রবর্তী) কলকাতায় অন্নপূর্ণা বোর্ডিং হাউস নামে একটি মেস চালান। মেসটি বেশ শান্তিপূর্ণ এবং মেসের বাসিন্দাদের মধ্যেও বেশ ভাব রয়েছে। শুধু শিববাবু (হরিধন মুখোপাধ্যায়) অন্যদের প্রতি কিছুটা বিরূপ। একদিন রজনীবাবুর এক আত্মীয় (গুরুদাস বন্দ্যোপাধ্যায়) তার ভাড়াবাড়ি থেকে উৎখাত হয়ে তার স্ত্রী (পদ্মা দেবী) ও কন্যা রমলাকে (সুচিত্রা সেন) নিয়ে বোর্ডিং-এ এসে উপস্থিত হন। তারা শিববাবুর কাছে আশ্রয় চান। রজনীবাবু মেসের বাসিন্দাদের মতামত জানতে চান। শিববাবু ছাড়া সকলেই মত দেন।
সেই বোর্ডিং-এর বাসিন্দা রামপ্রীতি (উত্তম কুমার) ছিল এক ধনী পরিবারের সন্তান। সে বাড়ি গিয়েছিল। ফেরার দিন সে চাকর মদনকে(নবদ্বীপ হালদার) খাবারের ব্যবস্থা করে রাখার কথা বলার জন্য বোর্ডিং-এ ফোন করে। কিন্তু কেউ ফোন ধরছে না দেখে রমলা ফোন তোলে। রামপ্রীতি বিশ্বাস করতে পারেনি যে, বোর্ডিং-এ কোনও মেয়ে আছে। দু-জনের মধ্যে উত্তপ্ত বাদানুবাদ চলে। ফিরে রামপ্রীতি বোর্ডিং-এর অপর বাসিন্দা কেদারকে (ভানু বন্দ্যোপাধ্যায়) সব কথা খুলে বলে। এরপরও রামপ্রীতি রমলার সম্পর্কে অন্য বাসিন্দাদের কাছে কটু মন্তব্য করতে থাকতে থাকে। সে কথা শুনতে পেয়ে রমলা রামপ্রীতির ঘরে এসে তাকে ধমক দিয়ে চুপ করিয়ে দেয়।
যদিও অনতিবিলম্বেই রামপ্রীতি ও রমলা প্রেমে পড়ে যায় এবং মদনের মারফত চিঠি চালাচালি শুরু করে। কিন্তু বোর্ডিং-এর অন্যান্য বাসিন্দারা সে কথা জানতে পেরে তাদের বিদ্রুপ করতে শুরু করে। তাদের একটি চিঠি বাসিন্দারা হস্তগত করে রজনীবাবুকে বলে তার পকেটে গুঁজে দেয়। রজনীবাবু সেই সময় বাড়ি ফেরার জন্য ট্রেন ধরার তাড়ায় ছিলেন। তিনি চিঠির কথাটি ভুলেই যান। বাড়িতে রজনীবাবুর স্ত্রী (মলিনা দেবী) চিঠিটি দেখতে পান। তিনি সন্দেহ করেন, তার স্বামী কোনও অবৈধ সম্পর্কে লিপ্ত হয়ে পড়েছেন।
রামপ্রীতি ও রমলাকে প্রণয়পাশে আবদ্ধ দেখে রজনীবাবু রামপ্রীতির বাবার কাছে তার বিবাহের প্রস্তাব পাঠালেন। রামপ্রীতির বাবা বোর্ডিং-এ এসে বিবাহ সম্পর্ক পাকা করে গেলেন।
এদিকে রজনীবাবুর স্ত্রী গুনিন ডাকিয়ে ঝাড়ফুক শুরু করলেন। কিন্তু অধৈর্য হয়ে তিনি নিজেই কলকাতায় বোর্ডিং-এ এসে উপস্থিত হলেন। তিনি ক্রোধবশে রজনীবাবুকে একটি ঘরে টেনে নিয়ে গিয়ে বলেন যে, তিনি রজনীবাবুকে সতীনের ঘর করতে দেবেন না। তখন রজনীবাবু তাকে সেই চিঠির রহস্য খুলে বলেন। রজনীবাবুর স্ত্রী লজ্জিত হয়ে পড়েন। বোর্ডিং-এর বাসিন্দারা আড়ি পেতে সেই কথা শুনে রামপ্রীতি ও রমলার বাসর ঘরে এসে তাদের নিয়ে রসিকতা শুরু করে।
সন্ন্যাসী রাজা

জমিদার সূর্য কিশোর তার পরিবার ও সম্পত্তির দেখাশোনা করেন না নিজের জগতে মেতে থাকেন। ডাক্তার বিজয় চক্রবর্তী সূর্যের পারিবারিক বন্ধু এবং একই বাড়িতে থাকেন। সে সূর্যকে হত্যার পরিকল্পনা করে এবং সূর্যের স্ত্রী ইন্দুকে চুপ থাকতে বাধ্য করে। একটি জ্বলন্ত ঘাটে , একজন সন্ন্যাসী সূর্যের জীবন রক্ষা করেন, কিন্তু, তার বাড়িতে ফিরে তিনি দেখতে পান যে তার পুরো সম্পত্তি ইতিমধ্যেই ডঃ বিজয়ের দখলে রয়েছে। সূর্য কিশোর এখন তার হারানো সম্পত্তি পুনরুদ্ধারের পরিকল্পনা করেছে।
ছবিটি নির্মাণ করতে খরচ হয় আট লক্ষ টাকা। প্রথম মুক্তিতেই এটি ৩৫ লক্ষ টাকা আয় করে এবং টানা ১৮ সপ্তাহ চলে। আশির দশকে ছবিটি পুনঃমুক্তি হলে এটি আবার ব্লকবাষ্টার হয় এবং সর্বমোট প্রায় ৭৭ লক্ষ টাকা আয় করে।
এই ছবির তুমুল জনপ্রিয়তায় ১৯৭৭ সালে এটিকে দক্ষিন ভারতে তেলুগু ভাষায় পূনঃনির্মাণ করা হয় "রাজা রমেশ" নামে। ২০১৮ সালে জাতীয় পুরস্কার জয়ী পরিচালক সৃজিত মুখার্জী এর কাহিনী অবলম্বনেই বাংলা ভাষাতেই আবার একটি ছবি বানান যার নাম "এক যে ছিলো রাজা"। ছবিটি জাতীয় পুরস্কারও পায়।
অগ্নিপরীক্ষা (চলচ্চিত্র)

অগ্নিপরীক্ষা উত্তম কুমার এবং সুচিত্রা সেন অভিনীত একটি জনপ্রিয় রোমান্টিক বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি আশাপূর্ণা দেবীর বিখ্যাত উপন্যাস অগ্নিপরীক্ষার কাহিনী অবলম্বনে তৈরি হয়েছিল। এই চলচ্চিত্রটি ৩ সেপ্টেম্বর ১৯৫৪ সালে এম. পি প্রোডাকসন্স ব্যানারে মুক্তি পেয়েছিল এবং সংগীত পরিচালনা করেছেন অনুপম ঘটক। প্রধান ভূমিকায় অভিনয় করেছিলেন উত্তম কুমার, সুচিত্রা সেন,অনুপ কুমার ইত্যাদি এই চলচ্চিত্রটি ১৯৬৭ সালে হিন্দিতে পুনর্নির্মাণ করা হয়েছিল "ছোটিসি মুলাকাত" নামে আর অভিনয় করেছিলেন উত্তম কুমার।
এই গল্পটি একটি তরুণ দম্পতি - কিরীটী এবং তাপসীর মধ্যে। তাপসীর মা তার মেয়ের বিয়ে মানতে না পেরে বাড়িতে নিয়ে আসেন। আঘাত সহ্য না কড়তে পেরে মারা গেলেন তাপসীর বাবা। তাপসী সুশিক্ষিত ছিল ছুটি কাটাতে হিল স্টেশনে গিয়ে কিরীটী নামে এক ধনী যুবকের সাথে দেখা করেন। তারা প্রেমে পড়ে তবে তাপসী গ্রামের জমিদার ছেলে বুলুকে বিয়ে করেছিলেন। একটি দোষ অনুভূতি তাকে প্রতিদিন তাড়া করে কারণ সে তার অতীতকে ভুলতে পারে না। তিনি আবার বিয়ে করার সিদ্ধান্ত নিয়েছেন, তবে তার ভাই তার অতীতের কথা স্মরণ করিয়ে দিচ্ছে যদিও তার মা চাইছিল বিয়েটি হোক। তাপসী তার ঠাকুমার কাছে সাহায্যের জন্য জিজ্ঞাসা করলেন তাকে কী করা উচিত তাঁর ঠাকুমা রামায়ণে সীতার "অগ্নি পরীক্ষা" সম্পর্কে তাকে স্মরণ করিয়ে দেন। সীতার পরীক্ষা প্রতিটি প্রতিবন্ধকতার উপরে জয়লাভ করেছিল। তিনি আশা করেন একই ধরনের পরীক্ষার পরে তাপসীও বিজয়ী হয়ে উঠবেন। তাপসী সত্যের মুখোমুখি হতে দৃঢ় প্রতিজ্ঞা বদ্ধ হন এবং তিনি পুরানো গ্রামে এসেছিলেন সেখানে বুলুর সাথে দেখা করার চেষ্টা করে, কিন্তু কিরীটিকে তার সামনে দেখে। সে জানতে পেরেছিল যে কিরীটি হলেন বুলু, তাঁর দীর্ঘ প্রেম। এইভাবে সে তার হারানো ভালবাসা এবং তার অপরাধবোধের উপর জয়লাভ করে।
এটি ১৯৫৪ সালের ৩রা সেপ্টেম্বর অর্থাৎ পুজোর মাসে মুক্তি পায় এবং বাংলা চলচ্চিত্রে একটি ইতিহাস তৈরী করে। এই ছবির মাধ্যমে উত্তম কুমার ও সুচিত্রা সেন দুজনেই তারকা হয়ে ওঠেন। ছবিটি টানা ১৮ সপ্তাহ চলে প্রেক্ষাগৃহে, যেখানে প্রযোজনা ব‍্যয়ের পাঁচগুন টাকা আয় হয় এবং অলটাইম ব্লকবাষ্টার হয় এবং বক্স অফিসে একটি মাইলস্টোন করে।
অগ্নিপরীক্ষার জনপ্রিয়তায় এই চলচ্চিত্রটি তেলুগু ও তামিল ভাষায় পুনর্নির্মাণ হয়েছিল "মঙ্গল্যা বলাম" ও "মঞ্জল মাহিমাই" নামে। এছাড়াও ১৯৬৭ সালে উত্তম কুমার নিজের প্রযোজনায় হিন্দিতে এর পুনঃনির্মাণ করেন "ছোটি সি মুলাকাত" নামে।
হের্মান ভাইল

হের্মান ভাইল ( "হেয়ামান্‌ ভ়াইল্‌") (৯ই নভেম্বর, ১৮৮৫ — ৮ই ডিসেম্বর, ১৯৫৫) একজন জার্মান গণিতবিদ। যদিও তার কর্মজীবনের অধিকাংশ সময় জুরিখে ও প্রিন্সটনে অতিবাহিত হয়, তা সত্ত্বেও তাকে গ্যোটিঙেন বিশ্ববিদ্যালয় ঘরানার (অর্থাৎ ডাভিড হিলবের্ট ও হেরমান মিংকভ্‌স্কি-র সমমনস্ক) একজন গণিতবিদ হিসেবে ধরা হয়ে থাকে। তাত্ত্বিক পদার্থবিজ্ঞান ও সংখ্যাতত্ত্বে তার গবেষণা গুরুত্বপূর্ণ। তিনি বিংশ শতাব্দীর অন্যতম প্রভাবশালী গণিতবিদ ও প্রিন্সটন বিশ্ববিদ্যালয়ের ইন্সটিটিউট অফ অ্যাডভান্স্‌ড স্টাডিজ-এর অন্যতম পুরোধা ব্যক্তিত্ব ছিলেন।
ভাইল জার্মানির হাম্বারগের নিকটের একটি ছোট্ট শহর, এলমসরন জন্মগ্রহণ করেন, এবং আলটনার জিনেসিয়াম ক্রিস্টিয়ানিয়ামে লেখাপড়া শুরু করেন।
১৯০৪ থেকে ১৯০৮ সালে তিনি গ্যোটিঙেন এবং মিউনিক এ গণিত এবং পদার্থবিজ্ঞান উভয় বিষয়ে পড়াশুনা করেন। গ্যোটিঙেন বিশ্ববিদ্যালয় থেকে ডাভিড হিলবের্ট এর তত্বাবধানে তাকে ডক্টরেট ডিগ্রীতে ভূষিত করা হয়, তিনি যার খুব ভূয়সী প্রশংসা করেন।
সেপ্টেম্বর ১৯১৩ সালে গ্যোটিঙেনে, ভাইল বিয়ে করেন ফ্রেডরিক বেরথা হেলেন জোসেফ'কে (মার্চ ৩০, ১৮৯৩ – সেপ্টেম্বর ৫, ১৯৪৮) যাকে হেলেন নামে ডাকা হত(ছদ্মনাম "হেলা").
কার্ল গুস্তাফ ইয়াকপ ইয়াকবি

কার্ল গুস্তাফ ইয়াকপ ইয়াকবি (; ; ১০ই ডিসেম্বর, ১৮০৪ - ১৮ই ফেব্রুয়ারি, ১৮৫১) একজন বিখ্যাত জার্মান গণিতবিদ।
ইয়াকবিই প্রথম ইহুদি গণিতবিদ যাকে একটি জার্মান বিশ্ববিদ্যালয়ে অধ্যাপক নিযুক্ত করা হয়েছিল।
হেনরি রাইডার হ্যাগার্ড

স্যার হেনরি রাইডার হ্যাগার্ড (জুন ২২, ১৮৫৬, নরফোক, ইংল্যান্ড - মে ১৪, ১৯২৫) একজন বিখ্যাত ইংরেজ ঔপন্যাসিক। তিনি ইতিহাস আশ্রিত দুঃসাহসিক কাহিনী নিয়ে উপন্যাস রচনায় ছিলেন সিদ্ধহস্ত। তিনি এমনসব অঞ্চল নিয়ে লিখেছেন যেগুলো ইংরেজদের কাছে ছিল অনেকটাই অপরিচিত এবং তথাপি অদ্ভুত। সলোমনের গুপ্তধন তার সেরা কীর্তি হিসেবে পরিগণিত। এটি সাহিত্য জগতে একটি ক্লাসিক হিসেবে সমাদৃত হয়। এছাড়াও মেরি তার জনপ্রিয় লেখা ।
১৮৫৬ সালের ২২ জুন ইংল্যান্ডের নরফোকে জন্মগ্রহণ করেন। দশ ভাই বোনের মধ্যে তিনি ছিলেন অষ্টম। আর্থিক অসচ্ছলতার কারণে ভালো কোন স্কুল-কলেজে পড়ার সৌভাগ্য হয়নি তার। মাত্র উনিশ বছর বয়সে নেটাল সরকারের চাকরি নিয়ে চলে যান দক্ষিণ আফ্রিকায়। ছ'বছর ওখানে কাটিয়ে আবার ফিরে আসেন ইংল্যান্ডে। এরপর তিনি আইনশাস্ত্রে লেখাপড়া শুরু করেন, পাশাপাশি মনোনিবেশ করেন লেখালেখিতে। ফলে পৃথিবী পায় ইতিহাসের বিখ্যাত লেখকদের একজনকে। একের পর এক চমকপ্রদ কাহিনী তিনি উপহার দিতে থাকেন পাঠকদের জন্য। চাকরিসূত্রে আফ্রিকা মহাদেশ সম্পর্কে প্রচুর জ্ঞান লাভ করেন হ্যাগার্ড, সেসব অভিজ্ঞতাই ছিল তার বইগুলোর মূল উপজীব্য।
হ্যাগার্ডের বিখ্যাত বইগুলোর মধ্যে কিং সলোমন্‌'স মাইনস্‌, শী, রিটার্ণ অভ শী, অ্যালান কোয়াটারমেইন এবং দ্য পিপল অভ দ্য মিস্ট অন্যতম। ভাইয়ের সঙ্গে বাজি ধরেছিলেন হ্যাগার্ড যে, ট্রেজার আইল্যান্ড এর চেয়ে রোমাঞ্চকর বই লেখার ক্ষমতা তার আছে এবং কিং সলোমন্‌স মাইনস্‌ লিখে সত্যিই প্রমাণ করে দিয়েছিলেন সেটা। বইটি প্রকাশ পাবার পর রাতারাতি বিখ্যাত হয়ে গিয়েছিলেন তিনি। তার অন্যান্য উল্লেখযোগ্য বই এর মধ্যে আছে মন্টেজুমা'স্‌ ডটার, মর্নিং স্টার, পার্ল মেইডেন, দ্য ব্রেদরেন, অ্যালান এন্ড দ্য হোলি ফ্লাওয়ার ইত্যাদি।
নানা রকম পেশায় জড়িত ছিলেন হেনরি রাইডার হ্যাগার্ড, রাজনীতির প্রতি তার বিশেষ ঝোঁক ছিল। ১৯১২ সালে স্যর উপাধি পান। ১৯২৫ সালের ১৪ মে পরলোকগমন করেন।
এই ধারাবাহিকে মোট ১৩টি উপন্যাস ও ৫টি ছোটগল্প রয়েছে।
আনন্দ আশ্রম

আনন্দ আশ্রম শক্তি সামন্ত পরিচালিত ও শৈলজানন্দ মুখোপাধ্যায়ের কাহিনী অবলম্বনে তৈরি দ্বিভাষিক চলচ্চিত্র। এই চলচ্চিত্রটি ১৯৭৭ সালে মুক্তি পেয়েছিল। এই ছবিতে প্রধান দুই চরিত্রে অভিনয় করেন উত্তম কুমার এবং শর্মিলা ঠাকুর। অন্যান্য ভূমিকায় অভিনয় করেছিলেন অশোক কুমার, উৎপল দত্ত এবং রাকেশ রোশন, এবং মৌসুমি চট্টোপাধ্যায়। হিন্দি এবং বাংলা ভাষায় আলাদা আলাদা ভাবে চলচ্চিত্রটি মুক্তি পেয়েছিলো।
ডা: অমরেশ (উত্তম কুমার) বড়লোক বাবার (অশোক কুমার) একমাত্র ডাক্তার পুত্র। সে তার বাবার অমতে আশাকে (শর্মিলা ঠাকুর) বিয়ে করে এবং অন্য জায়গায় গিয়ে সংসার পাতে। সন্তানের জন্ম দিতে গিয়ে আশা মারা যায়। সেই পুত্রসন্তান ডা: "সমরেশ (রাকেশ রোশন) ঘটনাচক্রে ঠাকুরদার কাছে মানুষ হয়। সমরেশ আবার সুমিতার (মৌসুমি চট্টোপাধ্যায়) প্রেমে পড়ে। সুমিতা/সুমি ডা: অমরেশের বন্ধু উৎপল দত্তের মেয়ে। সমরেশের আর সুমিতার বিয়ের দিন আবার ডা: অমরেশ এবং তার বাবার মধ্যে মিলন ঘটে এবং ভুল বোঝাবুঝির অবসান হয়।
বাংলা গানের তালিকা
হিন্দি গানের তালিকা
সবার উপরে

সবার উপরে ১৯৫৫ সালে মুক্তিপ্রাপ্ত উত্তম কুমার এবং সুচিত্রা সেন অভিনীত একটি জনপ্রিয় বাংলা চলচ্চিত্র। চলচ্চিত্রটির পরিচালক অগ্রদূত গোষ্ঠী।
"সবার উপরে" চলচ্চিত্রের সঙ্গীত পরিচালনা করেছেন রবীন চট্টোপাধ্যায় এবং গীত রচনা করেছেন গৌরীপ্রসন্ন মজুমদার।
হারানো সুর

হারানো সুরসুর হলো ১৯৫৭ সালের বাংলা - ভাষার ভারতীয় প্রণয়ধর্মী নাট্য চলচ্চিত্র। নৃপেন্দ্রকৃষ্ণ চট্টোপাধ্যায়ের চিত্রনাট্যে পরিচালনা করেন অজয় কর। প্রধান চরিত্রে অভিনয় করেছেন উত্তম কুমার ও সুচিত্রা সেন। এটিই প্রথম চলচ্চিত্র যা উত্তম অজয় ​​কর-এর সাথে প্রযোজনা করেছিলেন। চলচ্চিত্রটিকে এই প্রারম্ভিক যুগের বাংলা চলচ্চিত্রের সর্বোত্তম উদাহরণ হিসেবে গণ্য করা হয়। ছবিটি ১৯৪২ সালের মার্কিন চলচ্চিত্র র‍্যান্ডম হারভেস্টের উপর ভিত্তি করে নির্মিত। যা ১৯৫৭ সালের সর্বোচ্চ আয়কারী বাংলা চলচ্চিত্রে পরিণত হয় ।
ট্রেন দুর্ঘটনায় স্মৃতিভ্রষ্ট হয়ে পড়েন অলোক মুখোপাধ্যায় (উত্তম কুমার)। তাকে ভর্তি করা হয় মানসিক রোগীদের একটি আশ্রয়কেন্দ্রে। সেখান থেকে পালিয়ে যাওয়ার পর, ডাক্তার রমা ব্যানার্জি (সুচিত্রা সেন) তাকে উদ্ধার করেন এবং তাকে তার পিতার (পাহাড়ী সান্যাল) পলাশপুর গ্রামের বাড়িতে নিয়ে যান। সেখানে রমা তার চিকিৎসার দায়িত্ব নেন এবং ধীরে ধীরে তারা একে অপরের প্রতি ভালোবাসায় আবদ্ধ হন। তারা বিয়ে করেন, কিন্তু একটি দ্বিতীয় দুর্ঘটনা অলোকের স্মৃতি ফিরিয়ে আনে, যেখানে তিনি নিজেকে কলকাতার একজন ধনী ব্যবসায়ী হিসেবে মনে করতে পারেন। তবে পলাশপুরে রমার সঙ্গে কাটানো সময়ের স্মৃতি হারিয়ে ফেলেন।
রমা তাকে খুঁজতে কলকাতায় যান এবং তার সঙ্গে দেখা করেন, কিন্তু অলোক তাকে চিনতে পারেন না। অলোক তাকে তার ভাগ্নির গৃহশিক্ষিকা হিসেবে নিয়োগ দেন। রমা অলোকের স্মৃতি ফিরে পাওয়ার চেষ্টা চালিয়ে যান। এদিকে, অলোকের কলকাতার বাগদত্তা লতা রমার ওপর সন্দেহ করতে শুরু করেন এবং অভিযোগ করেন যে রমা অলোককে তার কাছ থেকে ছিনিয়ে নিতে চায়। লতার অভিযোগে অলোকের মা রমাকে বাড়ি থেকে বের করে দেন।
অবশেষে, অলোক বুঝতে পারেন যে রমা পলাশপুর থেকে এসেছেন এবং সেখানেই তিনি তার স্মৃতি ফিরে পেয়েছিলেন। তিনি পলাশপুরে ফিরে যান এবং রমার সঙ্গে কাটানো স্মৃতি পুনরুদ্ধার করেন।
"হারানো সুর" ছিল অজয় ​​কর-এর সাথে উত্তম কুমার প্রযোজিত প্রথম চলচ্চিত্র। উত্তম বাংলা সিনেমাকে জাতীয় পর্যায়ে রাখার সিদ্ধান্ত নিয়েছিলেন, তাই তিনি তাদের ব্যানার আলোছায়া প্রোডাকশন প্রাইভেট লিমিটেডের অধীনে চলচ্চিত্র নির্মাণে আসেন। ছবিটি ১৯৪২ সালের অস্কার মনোনীত চলচ্চিত্র র‍্যান্ডম হারভেস্টের উপর ভিত্তি করে তৈরি হয়েছিল যা নিজেই জেমস হিলটনের লেখা একই নামের উপন্যাসের উপর ভিত্তি করে ।
এটি আলোছায়া প্রোডাকশনের ব্যানারে ১৯৫৭ সালের ৬ সেপ্টেম্বর ভারতে মুক্তি পায় এবং ছায়াবানী প্রাইভেট লিমিটেড দ্বারা বিতরণ করা হয়।
"দ্য টাইমস অব ইন্ডিয়া" লিখেছেন "কিংবদন্তি সুচিত্রা সেন এবং উত্তম কুমার – এই সিনেমাটি এই বিষয়েই। এটি কেবল তাদের ক্যারিশমা, তাদের রসায়ন, তাদের উপস্থিতি যা আপনাকে সর্বত্র বিমোহিত করবে" ।
চলচ্চিত্রটি ১৯৫৭ সালে সর্বোচ্চ আয়কারী বাংলা চলচ্চিত্র হয়ে ওঠে ।
"র‍্যান্ডম হার্ভেস্ট এর আগে ১৯৫৬ সালে তামিল ভাষায় অমরা দীপম" এবং শিবাজি গণেশান এবং সাবিত্রী অভিনীত চরিত্রে রূপান্তরিত হয়েছিল , যা পরবর্তীতে দেব আনন্দ এবং বৈজয়ন্তীমালা অভিনীত "অমর দীপ" হিসাবে হিন্দিতে পুনঃনির্মিত হয়েছিল ।
অপর্ণা সেন

অপর্ণা সেন (জন্ম: অক্টোবর ২৫, ১৯৪৫) একজন বিখ্যাত ভারতীয় বাঙালি অভিনেত্রী এবং চলচ্চিত্র পরিচালিকা। তিনি অভিনেত্রী কঙ্কনা সেন শর্মার মাতা।
অপর্ণা সেন পশ্চিমবঙ্গের কলকাতায় বৈদ্যব্রাহ্মণ পরিবারে জন্মগ্রহণ করেন। পূর্ব বাংলা থেকে তার পরিবার কলকাতায় আসে। তার বাবা চলচ্চিত্র সমালোচক এবং চলচ্চিত্র নির্মাতা চিদানন্দ দাশগুপ্ত। তার মা সুপ্রিয়া দাশগুপ্ত সম্পর্কে খ্যাতনামা বাংলা কবি জীবনানন্দ দাশের খুড়তুতো বোনের মেয়ে। তিনি তার শৈশব অতিবাহিত করেন় হাজারীবাগ এবং কলকাতা শহরে। তিনি কলকাতার মডার্ন হাই স্কুল ফর গার্লস এ লেখাপড়া করেছেন।তিনি কলকাতার বিখ্যাত প্রেসিডেন্সি কলেজে ইংরেজিতে অনার্স নিয়ে পড়েছিলেন যদিও ডিগ্রি নেননি।
২০২৪ সালে মেলবোর্নে চলচ্চিত্র উৎসবে "শ্রেষ্ঠ পরিচালক" নির্বাচিত হন। 
সুনীল গঙ্গোপাধ্যায়ের উপন্যাস অবলম্বনে সত্যজিৎ রায়ের চলচ্চিত্র "অরণ্যের দিনরাত্রি" (১৯৭০) সহ আরো অনেক চলচ্চিত্রে তিনি অভিনয় করেন।
রঞ্জিত মল্লিক

রঞ্জিত মল্লিক (জন্ম: ২৮ সেপ্টেম্বর ১৯৪৪) একজন জনপ্রিয় ভারতীয় অভিনেতা, বিশেষ করে বাংলা চলচ্চিত্র জগতে তাঁর অসাধারণ অবদানের জন্য পরিচিত। তিনি ১৯৭০-এর দশকে চলচ্চিত্র জগতে প্রবেশ করেন এবং ধীরে ধীরে একের পর এক হিট চলচ্চিত্রে অভিনয় করে জনপ্রিয়তা অর্জন করেন। শ্রীমান পৃথ্বীরাজ (১৯৭৩), মৌচাক (১৯৭৪), শতরঞ্জ কে খিলাড়ি (১৯৭৭), ওগো বধূ সুন্দরী (১৯৮১), গুরুদক্ষিণা (১৯৮৭)-এর মতো চলচ্চিত্রে তাঁর অভিনয়শৈলী এবং চরিত্রের বৈচিত্র্যের জন্য তিনি বিশেষভাবে সম্মানিত। এছাড়া তিনি ভারতীয় চলচ্চিত্র শিল্পে উল্লেখযোগ্য প্রভাব রেখেছেন এবং বহু দর্শকের মনে জায়গা করে নিয়েছেন। এছাড়া তিনি ২০১৪ সালে কলকাতার শেরিফের পদে বসেন।
রঞ্জিত মল্লিক তাঁর দীর্ঘ অভিনয় জীবনে বেশ কয়েকটি পুরস্কার ও সম্মাননা পেয়েছেন, যা তাঁর অসামান্য প্রতিভার স্বীকৃতি। বাংলা চলচ্চিত্রে অসাধারণ অভিনয়ের জন্য তিনি বাংলা চলচ্চিত্র সাংবাদিক সমিতি পুরস্কার সহ একাধিকবার পুরস্কৃত হয়েছেন। এছাড়াও, তিনি কলাকার পুরস্কার এবং ফিল্মফেয়ার পুরস্কার পূর্ব-এ সম্মানিত হয়েছেন। তাঁর অবদানের জন্য পশ্চিমবঙ্গ সরকার তাঁকে বঙ্গবিভূষণ (২০১২) প্রদান করেছে।
তিনি তার বেশ কিছু চলচ্চিত্রে বেল্ট দিয়ে মারধরের দৃশ্যে অভিনয় করেছিলেন, যা দর্শকদের মধ্যে ব্যাপক জনপ্রিয় হয়েছিল। এজন্য তিনি বেল্টম্যান নামেও পরিচিত। রঞ্জিত মল্লিকের পিতামহ বাঙালী বিজ্ঞানী ইন্দুমাধব মল্লিক এবং পিতা শিশুসাহিত্যিক উপেন্দ্রচন্দ্র মল্লিক। মেয়ে কোয়েল মল্লিক একজন সফল বাংলা সিনেমার অভিনেত্রী এবং জামাতা সুরিন্দর ফিল্মসের কর্ণধার চলচ্চিত্র প্রযোজক নিসপাল সিং।
রঞ্জিত মল্লিক ১৯৪৪ সালের ২৮ সেপ্টেম্বর কলকাতার, পশ্চিমবঙ্গের ভবানীপুরের মাল্লিক বাড়িতে জন্মগ্রহণ করেন। তিনি বাঙালি বিজ্ঞানী ইন্দুমাধব মাল্লিকের নাতি। তাঁর ডাকনাম রাজু। তিনি আশুতোষ কলেজ এবং পরে কলকাতা বিশ্ববিদ্যালয়ের শ্যামাপ্রসাদ কলেজে পড়াশোনা করেন।
রঞ্জিত মল্লিক ১৯৭১ সালে বাঙালি পরিচালক মৃণাল সেনের "ইন্টারভিউ" চলচ্চিত্রের মাধ্যমে তাঁর চলচ্চিত্র জীবন শুরু করেন। এই কাজের জন্য তিনি কার্লোভি ভ্যারির আন্তর্জাতিক সেরা অভিনেতার পুরস্কার লাভ করেন। ১৯৮৪ সালে তিনি 'শত্রু' ছবিতে অ্যাকশন হিরোর চরিত্রে প্রথম অভিনয় করেন। ১৯৭০ সাল থেকে তিনি একজন খ্যাতিমান রোমান্টিক অভিনেতা হিসেবে আত্মপ্রকাশ করেন এবং "মৌচাক", "দেবী চৌধুরানী", "রাগ অনুরাগ", "স্বয়ং সিদ্ধা" প্রভৃতি চলচ্চিত্রে সাফল্যের সাথে অভিনয় করেন। সত্যজিৎ রায় পরিচালিত "শাখা প্রশাখা (১৯৯০) -য়" তিনি অভিনয় করেন।
বর্তমানে তিনি "পশ্চিমবঙ্গ মোশন পিকচার আর্টিস্টস' ফোরামের" সভাপতি।
রাজলক্ষ্মী ও শ্রীকান্ত

রাজলক্ষ্মী ও শ্রীকান্ত হরিদাস ভট্টাচার্য পরিচালিত ১৯৫৮ সালের ভারতীয় বাংলা ভাষার নাট্য চলচ্চিত্র। শরৎচন্দ্র চট্টোপাধ্যায়ের "শ্রীকান্ত" উপন্যাস অবলম্বনে ছবিটির চিত্রনাট্য লিখেছেন হরিদাস ভট্টাচার্য। এতে দুই নাম ভূমিকায় অভিনয় করেছেন সুচিত্রা সেন (রাজলক্ষ্মী) এবং উত্তম কুমার (শ্রীকান্ত)। অন্যান্য চরিত্রে অভিনয় করেছেন রেবা দেবী, রাজলক্ষ্মী দেবী, রমা দেবী, তুলসী চক্রবর্তী, জহর রায়, হরিধন মুখোপাধ্যায়, অনিল চ্যাটার্জী প্রমুখ।
রাজলক্ষ্মী ও শ্রীকান্ত চলচ্চিত্রের সঙ্গীত পরিচালনা ও গীত রচনা করেছেন জ্ঞানপ্রকাশ ঘোষ। গানে কণ্ঠ দিয়েছেন কৃষ্ণা গাঙ্গুলী, শ্যাম গুপ্ত, জ্ঞানপ্রকাশ ঘোষ ও ডি এম মিথলিয়া।
সব্যসাচী (চলচ্চিত্র)

সব্যসাচী পীযুষ বসু পরিচালিত ১৯৭৭ সালের একটি জনপ্রিয় ভারতীয় বাংলা নাট্যধর্মী চলচ্চিত্র। শরৎচন্দ্র চট্টোপাধ্যায়ের পথের দাবী উপন্যাস অবলম্বনে নির্মিত চলচ্চিত্রটিতে নাম ভূমিকায় অভিনয় করেন উত্তম কুমার। এতে অন্যান্য চরিত্রে অভিনয় করেন সুপ্রিয়া চৌধুরি, অনিলি চ্যাটার্জি, বিকাশ রায় ও তরুণ কুমার। এই ছবির সংগীতের দায়িত্বে ছিলেন উত্তম কুমার নিজেই। ছবিটি বক্স অফিসে সফল হয়েছিলো।
প্লটটি পলাতক বাঙালি বিপ্লবী সব্যসাচীর কার্যকলাপ এবং ব্রিটিশ শাসনের বিরুদ্ধে ভারতের স্বাধীনতা আন্দোলন নিয়ে আবর্তিত হয়েছে। নায়ক সব্যসাচী একটি গোপন বিপ্লবী সংগঠন পথের দাবি গঠন করেন। তিনি অত্যন্ত মেধাবী, উচ্চ শিক্ষিত, সাহসী এবং তার সংগঠনের প্রতি প্রতিশ্রুতিবদ্ধ। তিনি একটি পতিতালয়ে রোজের সাথে দেখা করেন এবং তাকে স্বাধীনতা সংগ্রামে আসতে অনুপ্রাণিত করেন। রোজ সুমিত্রা হয়ে আন্দোলন সংগঠিত করতে সক্রিয় অংশ নেয়। সশস্ত্র বিদ্রোহের নেতৃত্ব দেওয়ার জন্য আরও বেশ কয়েকজন বিপ্লবী তাদের সাথে যোগ দেয়। সব্যসাচী একজন বাঙালি দম্পতি অপূর্ব এবং ভারতীকেও অনুপ্রাণিত করেন। কিন্তু সব্যসাচীর নেতৃত্ব, ভালোবাসা ও ক্ষমতা পাওয়ার পেছনে রয়েছে বিশ্বাসঘাতকতার গল্প।
মাধবী মুখোপাধ্যায়

মাধবী মুখোপাধ্যায় (জন্ম: ১০ ফেব্রুয়ারি, ১৯৪২) খ্যাতনামা ভারতীয় বাঙালি অভিনেত্রী। তিনি বাংলা চলচ্চিত্র জগতে অন্যতম সেরা কিছু ছবিতে অভিনয় করেছেন।
মাধবী কলকাতায় জন্মগ্রহণ করেছিলেন। তার প্রথম চলচ্চিত্র অভিনয় ছিল শিশুশিল্পী হিসাবে ১৯৫০ সালে "কাঁকনতলা লাইট রেলওয়ে" ছবিতে। মাধবীর আসল নাম ছিল মাধুরী। মায়ের নাম লীলা মুখোপাধ্যায়। ১৯৫৬ খ্রিষ্টাব্দে তপন সিংহের "টনসিল" ছবিতে তিনি প্রথম মুখ্য ভূমিকায় অভিনয় করেন। এরপর ১৯৬০ সালে মৃণাল সেনের "বাইশে শ্রাবণ" ছবিতে অভিনয় করেন। এই ছবির প্রযোজক বিজয় চট্টোপাধ্যায় তার নতুন নামকরণ করেন মাধবী। এরপর তিনি আরেকজন বিখ্যাত পরিচালক ঋত্বিক ঘটকের "সুবর্ণরেখা" ছবিতে অভিনয় করেন।
এছাড়াও তিনি সত্যজিৎ রায়ের পরিচালনায় ১৯৬৩ সালে মহানগর ছবিতে অভিনয় করেন। এটা ছিল নারী চরিত্র প্রধান চলচ্চিত্র। এই ছবিতে আরতির ভূমিকায় তার অভিনয় যথেষ্ট সাড়া ফেলেছিল। এরপর তিনি ১৯৬৪ সালে সত্যজিৎ রায়ের পরিচালনায় রবীন্দ্রনাথ ঠাকুরের নষ্টনীড় অবলম্বনে "চারুলতা" চলচ্চিত্রে অভিনয় করে যথেষ্ট প্রশংসিত হয়েছিলেন। ১৯৬৫ সালে সত্যজিৎ রায়ের পরিচালনায় "কাপুরুষ" ছবিতে অভিনয় করেন।
মাধবী বাংলা চলচ্চিত্রে নায়িকা এবং পার্শ্বচরিত্রে বহু ছবিতে অভিনয় করেছিলেন। তিনি মঞ্চেও অভিনয় করেছিলেন। "আত্মজা" নামক একটি চলচ্চিত্র পরিচালনাও করেছিলেন।
চলচ্চিত্র এবং মঞ্চ ছাড়াও টেলিভিশনের অনেক সিরিয়ালে তিনি অভিনয় করেন। সত্যজিৎ রায়, ঋত্বিক ঘটক,মৃণাল সেন তিন বিখ্যাত পরিচালকের ছবিতেই অভিনয় করেছেন মাধবী। উত্তম কুমারের সঙ্গে জুটি বেঁধে 'ছদ্মবেশী', 'শঙ্খবেলা' ইত্যাদি বাণিজ্যিক ছবিও উপহার দিয়েছেন তিনি।
বাংলা চলচ্চিত্রের অভিনেতা নির্মল কুমার মাধবীর স্বামী। তাদের দুই কন্যা সন্তান আছে। কিন্তু তাদের মধ্যকার বৈবাহিক সম্পর্ক বিচ্ছেদে গড়িয়েছে। বলা হয়ে থাকে যে, প্রবাদপ্রতিম চলচ্চিত্র নির্মাতা সত্যজিৎ রায়ের সাথে তার গভীর ভালোবাসার সম্পর্ক ছিল।
১৯৯৫ সালে আত্মজীবনীমূলক গ্রন্থ "আমি মাধবী" প্রকাশ করেন।
৩. বিশেষ সংখ্যা, আনন্দলোক, ডিসেম্বর ২০১৩ (আনন্দবাজার পত্রিকা প্রকাশন) শতবর্ষে ভারতীয় সিনেমা পৃ: ১৫৮
লেনার্ড এডলম্যান

লেনার্ড ম্যাক্স এডলম্যান(জন্ম ডিসেম্বর ৩১, ১৯৪৫) হলেন একজন তাত্ত্বিক কম্পিউটার বিজ্ঞানী এবং দক্ষিণ ক্যালিফোর্নিয়া বিশ্ববিদ্যালয়ের কম্পিউটার বিজ্ঞান ও আণবিক জীববিজ্ঞানের অধ্যাপক। ১৯৭৭ সালে উদ্ভাবিত আরএসএ (রিভেস্ট-শামির-এডলম্যান) ক্রিপ্টোব্যবস্থার এবং ডিএনএ কম্পিউটিং-এর সহ-উদ্ভাবক হিসাবে তিনি বিখ্যাত হয়ে আছেন। নিরাপত্তা ব্যবস্থাগুলোতে (এমনকি ডিজিটাল স্বাক্ষরেও) আরএসএ ব্যাপকভাবে ব্যবহৃত হয়ে আসছে।
ক্যালিফোর্নিয়ায় জন্মগ্রহণ করা এডলম্যান বেড়ে উঠেছেন স্যান ফ্রানসিসকোতে। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৮ সালে গণিতে বিএ এবং ১৯৭৬ সালে ইলেক্ট্রিক্যাল ইঞ্জিনিয়ারিং অ্যান্ড কম্পিউটার সায়েন্স বিষয়ে ম্যানুয়েল ব্লাম এর তত্ত্বাবধানে পিএইচডি ডিগ্রী অর্জন করেন। 
১৯৯৪ সালে তার "Molecular Computation of Solutions To Combinatorial Problems" শীর্ষক গবেষণাপত্রে, তিনি কম্পিউটিং ব্যবস্থা হিসাবে ডিএনএ'র পরীক্ষামূলক ব্যবহারগুলি বর্ণনা করেছেন। এতে তিনি হ্যামিলটনীয় গ্রাফ জাতীয় সাত-নোডের একটি সমস্যার সমাধান করেন। এই সমস্যাটি ভাসমান বিক্রয়কারী সমস্যার মত একটি এনপি-সম্পূর্ণ সমস্যা। সাত-নোডের এই সমস্যাটির সমাধান মামুলি হলেও তার এই গবেষণাপত্রেই সর্বপ্রথম অ্যালগোরিদমের কম্পিউটিং-এ ডিএনএ কম্পিউটিং ব্যবহার করা হয়। এটা দেখান হয়েছে যে, আরো বেশক'টি বড়মাত্রার কম্বিনেটোরিয়াল সমস্যার সমাধানে ডিএনএ কম্পিউটিং এর সম্ভাবনা রয়েছে।
আরএসএ ক্রিপ্টো-ব্যবস্থার উদ্ভাবণে তার অবদানের স্বীকৃতিস্বরূপ তাকে রন রিভেস্ট এবং আদি শামির'র সাথে ২০০২ সালে কম্পিউটার বিজ্ঞানের নোবেল পুরস্কার হিসাবে পরিচিত এসিএম টুরিং পুরস্কারে ভূষিত করা হয়। 
ফ্রেড কোহেন তার ১৯৮৪ সালের "এক্সপেরিমেন্টস উইথ কম্পিউটার ভাইরাসেস" শীর্ষক গবেষণাপত্রে এডলম্যানকে "ভাইরাস" শব্দটির জনক হিসাবে আখ্যায়িত করেছেন।
এডলম্যান "" নামক চলচ্চিত্রের গণিতবিষয়ক পরামর্শদাতার দায়িত্ব পালন করেন।
তার রয়েছে তিনটি সন্তান- জেনিফার (জন্ম ১৯৮০) স্টেফানি (জন্ম ১৯৮৪) এবং লিন্ডসি (জন্ম ১৯৮৭)।
রন রিভেস্ট

অধ্যাপক রোনাল্ড লিন রিভেস্ট (; জন্ম ১৯৪৭, শ্নেকট্যাডি, নিউ ইয়র্ক) হলেন একজন ক্রিপ্টোবিদ এবং ম্যাসাচুসেট্‌স ইনস্টিটিউট অফ টেকনোলজি'র তড়িৎ প্রকৌশল এবং কম্পিউটার বিজ্ঞান বিভাগের এমা ভিটারবি অধ্যাপক। তিনি প্রকাশ্য-চাবি ক্রিপ্টোকরণ ব্যবস্থায় অসামান্য অবদানের জন্য বিখ্যাত হয়ে আছেন। এই ব্যবস্থাটিতে তিনি লেন এডলম্যান এবং আদি শামির'র সাথে একত্রে আরএসএ অ্যালগোরিদম উদ্ভাবণ করেন যার স্বীকৃতিস্বরূপ তাদের তিনজনকে ২০০২ সালে টুরিং পুরস্কার-এ ভূষিত করা হয়।
তিনি ইয়েল বিশ্ববিদ্যালয় থেকে ১৯৬৯ সালে গণিতে ব্যাচেলর ডিগ্রী এবং স্ট্যানফোর্ড বিশ্ববিদ্যালয় থেকে ১৯৭৪ সালে কম্পিউটার বিজ্ঞানে পিএইচডি ডিগ্রী অর্জন করেন। তিনি "ইনট্রোডাকশান টু অ্যালগোরিদম"('সিএলআরএস' নামেও পরিচিত) নামক অ্যালগোরিদম বিষয়ের একটি আদর্শ পাঠ্যপুস্তকের সহ-প্রণেতা। তিনি এমআইটি কম্পিউটার বিজ্ঞান ও কৃত্রিম বুদ্ধিমত্তা গবেষণাগারের(সিএসএআইএল) একজন সদস্য এবং ক্রিপ্টোবিদ্যা ও তথ্য নিরাপত্তা দলের প্রতিষ্ঠাতা। তাছাড়া তিনি আরএসএ উপাত্ত নিরাপত্তা দলটি প্রতিষ্ঠা করেন।(বর্তমানে এটাকে নিরাপত্তা গতিবিদ্যা এর সাথে একত্রিত করে আরএসএ নিরাপত্তা গঠন করা হয়েছে।) এবং পিপারকয়েন দলটিও তার প্রতিষ্ঠিত। অধ্যাপক রিভেস্টের গবেষণার পরিধি- ক্রিপ্টোবিদ্যা, কম্পিউটার ও নেটওয়ার্ক নিরাপত্তা এবং অ্যালগোরিদম, বিষয়গুলিতে পরিব্যাপ্ত।
এছাড়াও তিনি সুষম-চাবি ক্রিপ্টোকরণ অ্যালগোরিদম- আরসি২, আরসি৪, আরসি৫ এর উদ্ভাবক এবং আরসি৬ এর সহ-উদ্ভাবক। "আরসি" মানে হলো "রিভেস্ট সাইফার" বা অন্যভাবে বললে, "রন-এর কোড"। (মনে প্রশ্ন জাগতে পারে আরসি১ বা আরসি৩ কই গেলো! আসলে তৈরি করার সময়েই আরএসএ নিরাপত্তা ব্যবস্থায় ব্যবহৃত আরসি৩ পরাভূত হয়; আর আরসি১ কখনো প্রকাশই করা হয়নি।) একিভাবে তিনি এমডি২, এমডি৪ এবং এমডি৫ নামক ক্রিপ্টীয় হ্যাশ অপেক্ষক উদ্ভাবণ করেন।
অধ্যাপক রিভেস্ট একাধারে ন্যাশনাল একাডেমী অফ ইঞ্জিনিয়ারিং ও ন্যাশনাল একাডেমী অফ সায়েন্সেস এর সদস্য এবং এসিএম, ইন্টারন্যাশনাল অ্যাসোসিয়েশান ফর ক্রিপ্টোগ্রাফিক রিসার্চ, ও আমেরিকান একাডেমী অফ আরটস এন্ড সায়েন্সেস এর ফেলো। তিনি ২০০০ সালে আদি শামির এবং লেন এডলম্যান এর সাথে যৌথভাবে আইইইই কোযি কোবেয়াশি কম্পিউটার এন্ড কম্যুনিকেশানস পুরস্কার এবং সিকিওর কম্পিউটিং লাইফটাইম এচিভমেন্ট পুরস্কার অর্জন করেন। রোম বিশ্ববিদ্যালয় থেকে অধ্যাপক রিভেস্ট সম্মানসূচক ডক্টরেট ডিগ্রী("লরা অনারিস কসা") লাভ করেন। তিনি বিশ্ব প্রযুক্তি কর্মজাল এর ফেলো এবং ২০০২ সালে যোগাযোগ প্রযুক্তিতে অবদানের জন্য প্রদত্ত বিশ্ব প্রযুক্তি পুরস্কারের চূড়ান্ত পর্বে প্রতিদ্বন্দিতা করেন। ২০০৫ সালে তিনি এমআইটিএক্স আজীবন কৃতিত্ব পুরস্কার লাভ করেন।
পাইরেথ্রিন

পাইরেথ্রিন সূর্যমুখী (Pyrethrum) জাতীয় ফুলের বীজত্বক থেকে আবিষ্কৃত মশা মারা কীটনাশক।
এই নিউরোটক্সিন বা স্নায়বিষ সোডিয়াম চ্যানেলগুলিকে খোলা রেখে দেয়। ফলে মশা পক্ষাঘাতগ্রস্থ হয়।
ইস্টোজেন জাতীয় ধর্ম থাকায় ব্যাপক ব্যবহারে জলের জন্তুদের মৃদু বিষক্রিয়া ও প্রজননে অসুবিধা দেখা দিতে পারে।
জলধর সেন

জলধর সেন (১৩ মার্চ ১৮৬০ - ১৫ মার্চ ১৯৩৯) বাঙালি ভ্রমণ কাহিনী, রম্যরচনা ও উপন্যাস লেখক। তৎকালীন নদিয়া জেলার কুমারখালীতে (বর্তমানে বাংলাদেশের কুষ্টিয়া জেলার কুমারখালী উপজেলায়) তার নিবাস ছিল । তবে তার আদি নিবাস অধুনা পশ্চিমবঙ্গের উত্তর চব্বিশ পরগণা জেলার বারাসাতের নিকট অবস্থিত দেগঙ্গা (বা দেগঙ্গ)৷ তার প্রপিতামহ কুমারখালীর ইস্ট ইন্ডিয়া কোম্পানির রেশম-কুঠির দেওয়ানীর কাজ পেয়ে কুমারখালীতে যান এবং সেই থেকে তারা সেখানে বাস করেন৷ তারা দক্ষিণ রাঢ়ীয় কায়স্থ এবং "দেগঙ্গের সেন" নামে পরিচিত ছিলেন৷
১৮৬০ সালের ১৩ মার্চ কুষ্টিয়ার কুমারখালী গ্রামে (বর্তমানে বাংলাদেশের কুষ্টিয়া জেলার কুমারখালী উপজেলায়) জলধর সেন জন্ম গ্রহণ করেন। তার পিতার নাম হলধর সেন। ১৮৮১ সালে স্ত্রী, কন্যা ও মাতাকে হারিয়ে হিমালয়ে চলে যান।
১৮৭৮ খ্রিষ্টাব্দে কুমারখালীর এম.এন. পাইলট মাধ্যমিক বিদ্যালয় থেকে তিনি এন্ট্রান্স পাস করেন এবং তারপর কলকাতার জেনারেল অ্যাসেমব্লিজ ইনস্টিটিউসনে এল.এ পর্যন্ত পড়েন। এরপর গোয়ালন্দ বিদ্যালয়ে, দেরাদুনে এবং মহিষাদলে কিছুদিন শিক্ষকতা করেন।
১২৯৭ বঙ্গাব্দে তিনি হিমালয় বেড়াতে যান। তার ভ্রমণবিষয়ক বইয়ের মধ্যে উল্লেখযোগ্য "প্রবাসচিত্র", "হিমালয়"। তার রচিত গল্পের বইয়ের মধ্যে উল্লেখযোগ্য "নৈবেদ্য", "কাঙ্গালের ঠাকুর", "বড় মানুষ" প্রভৃতি। তার রচিত উপন্যাস হল "দুঃখিনী", "অভাগী", "উৎস" প্রভৃতি। তার সম্পাদিত বইয়ের মধ্যে উল্লেখযোগ্য "হরিনাথ গ্রন্থাবলী", ও "প্রমথনাথের কাব্য গ্রন্থাবলী"।
"গ্রামবার্তা", সাপ্তাহিক "বসুমতী", "হিতবাদী", "সুলভ সমাচার" প্রভৃতি সাময়িক পত্রিকাতে তিনি সম্পাদক বা সহ-সম্পাদক হিসাবে যুক্ত ছিলেন। পরে ১৩২০ বঙ্গাব্দ থেকে ১৩৪৫ বঙ্গাব্দ পর্যন্ত দীর্ঘ ২৬ বছর তিনি ভারতবর্ষ মাসিক পত্রিকা সম্পাদনা করেন। তার সাহিত্যকর্মের জন্য ব্রিটিশ সরকার 'রায় বাহাদুর' উপাধি দেয়।
নৈবেদ্য, ছোটকাকী ও অন্যান্য গল্প, নূতন গিন্নী ও অন্যান্য গল্প, পুরাতন পঞ্জিকা (গল্প ও ভ্রমণ), আমার বর ও অন্যান্য গল্প, পরাণ মণ্ডল ও অন্যান্য গল্প, আশীর্ব্বাদ, এক পেয়ালা চা, কাঙালের ঠাকুর, মায়ের নাম, বড় মানুষ প্রভৃতি।
কাঙাল হরিনাথ
বাঙলা দ্বিতীয় পাঠ, প্রথম শিক্ষা, শিশুবোধ, নবীন ইতিহাস, বঙ্গ গৌরব।
তিনি ১৯৩৯ সালে কলকাতায় মারা যান।
নলিনীকান্ত সরকার

নলিনীকান্ত সরকার(জন্ম ২৮ শে সেপ্টেম্বর ১৮৮৯ খ্রিষ্টাব্দ - মৃত্যু ১৮ ই মে ১৯৮৪ খ্রিষ্টাব্দ) একাধারে সাহিত্যিক, সাংবাদিক, কবি, গায়ক,সাহিত্যবোদ্ধা ও ছন্দশ্রী ছিলেন। তবে হাসির গানের রচয়িতা ও গায়ক হিসাবেই তার বিশেষ খ্যাতি। তিনি কাজী নজরুল ইসলামের চিরসুহৃদ। তিনি নজরুলের স্বরলিপির সংকলন "সুরমুকুর" এর স্বরলিপিকার। নলিনীকান্ত সাংবাদিকতার হাতেখড়ি শরৎচন্দ্র পণ্ডিত বা দাদাঠাকুরের 'জঙ্গীপুর সংবাদ' পত্রিকায়। শরৎচন্দ্রের পণ্ডিতের জীবিত থাকার অবস্থাতেই তার লেখা 'দাদাঠাকুর'বইটি চলচ্চিত্রায়িত হয়েছিল। ছবি বিশ্বাস দাদাঠাকুরের ভূমিকায় অভিনয় করেন।
নলিনীকান্ত সরকারের পিতা ছিলেন মালদহ জেলার কালিয়াচকের নিকুঞ্জবিহারী সরকার। 
নলিনীকান্তর শৈশব ও কৈশোর কাটে পশ্চিম বঙ্গের মুর্শিদাবাদ জেলার নিমতিতা এলাকার জগতাই গ্রামে। বিপ্লবী দলের সাথে জড়িত ছিলেন। বরদাচরণ মজুমদারের অধীনে তিনি কিছুদিন লালগোলা রাজাদের গ্রন্থাগারে কাজ করেন।
তিনি কাজী নজরুল ইসলামের লেখা বেশ কিছু গান বেতার ও গ্রামোফোনে গেয়েছেন। নজরুলের প্রথম স্বরলিপির সংকলন "সুরমুকুর" এর স্বরলিপি তার করা। এতে নজরুলের ২৭টি গানের স্বরলিপি রয়েছে। বইটি ডি এম লাইব্রেরি থেকে ১৯৩৪ সালে প্রকাশিত হয়। মূলত তারই আগ্রহে নজরুল রেকর্ডিংয়ের সাথে যুক্ত হয়েছিলেন। এছাড়া কৌতুক অভিনেতা শরৎ পণ্ডিতের জীবদ্দশায় তার জীবনীগ্রন্থ "দাদাঠাকুর" রচনা করেন নলিনীকান্ত সরকার।
ভক্ত ও বৈষ্ণব পরিবারের সন্তান তিনি শৈশব থেকেই আধ্যাত্মিকতার দিকে আকৃষ্ট ছিলেন। পরবর্তীকালে বহু সাধু মহাপুরুষের সান্নিধ্যে আসেন। গৃহীযোগী বরদাচরণ মজুমদার, যোগীর কালীপদ গুহরায় প্রভৃতির প্রিয়পাত্র ছিলেন। ১৯২১ খ্রি. পুদুচেরিতে তিনি প্রথম শ্রীঅরবিন্দকে দর্শন করে যোগ সাধনা গ্রহণের সুযোগ পান। পরে ১৯৪৮ খ্রিষ্টাব্দে সপরিবারে পুদুচেরি আশ্রমবাসী হন। সেখানেই ১৯৮৪ খ্রিষ্টাব্দের ১৮ ই মে প্রয়াত হন।
5.সংসদ বাঙালি চরিতাভিধান প্রথম খণ্ড ৫ম সংস্করণ ৩য় মুদ্রণ (পৃষ্ঠা ৩৪৮) ISBN 978-81-7955-135-6
শর্মিলা ঠাকুর

শর্মিলা ঠাকুর (জন্ম: ৮ ডিসেম্বর ১৯৪৪) একজন ভারতীয় বাঙালি অভিনেত্রী। তার প্রথম চলচ্চিত্র ছিল সত্যজিৎ রায় পরিচালিত "অপুর সংসার"। তিনি ১৯৭০-এর দশকের সর্বোচ্চ পারিশ্রমিক গ্রহীতা অভিনেত্রীদের একজন। তিনি দুইবার জাতীয় চলচ্চিত্র পুরস্কার অর্জন করেন; প্রথমবার "মৌসম" (১৯৭৫) চলচ্চিত্রে অভিনয় করে শ্রেষ্ঠ অভিনেত্রী বিভাগে এবং দ্বিতীয়বার "আবার অরণ্যে" (২০০৩) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে। এছাড়া তিনি "আরাধনা" (১৯৬৯) চলচ্চিত্রে অভিনয় করে শ্রেষ্ঠ অভিনেত্রী বিভাগে ফিল্মফেয়ার পুরস্কার অর্জন করেন। তার বাবা গীতীন্দ্রনাথ ঠাকুর ছিলেন স্বয়ং গগনেন্দ্রনাথ ঠাকুরের নাতি। 
শর্মিলা কলকাতার বিখ্যাত ঠাকুর পরিবারে জন্মগ্রহণ করেন। বিখ্যাত ক্রিকেটার মনসুর আলি খান পাতৌদির স্ত্রী। তার ছেলে সইফ আলি খান একজন হিন্দি চলচ্চিত্রের সফল অভিনেতা এবং তার মেয়ে সোহা আলি খান হিন্দি চলচ্চিত্রের একজন অভিনেত্রী। তিনি ২০০৪ সালের অক্টোবর থেকে ২০১১ সালের মার্চ পর্যন্ত ভারতীয় চলচ্চিত্র সেন্সর বোর্ডের প্রধান ছিলেন। ২০০৫ সালের ডিসেম্বরে তিনি ইউনিসেফের শুভেচ্ছাদূত নির্বাচিত হন। তিনি ২০০৯ সালের কান চলচ্চিত্র উৎসবের আন্তর্জাতিক প্রতিযোগিতার জুরি সদস্যদের একজন ছিলেন। ২০১৩ সালে ভারত সরকার তাকে ভারতের তৃতীয় সর্বোচ্চ বেসামরিক সম্মাননা পদ্মভূষণে ভূষিত করে।
১৯৬৯ সালে শক্তি সামন্তের পরিচালনায় বলিউডে "আরাধনা চলচ্চিত্রটি" মুক্তি পায়। এতে তিনি ভারতীয় চলচ্চিত্র জগৎ বা বলিউডের অন্যতম ব্যক্তিত্ব রাজেশ খান্নার বিপরীতে নায়িকার ভূমিকায় অবতীর্ণ হয়েছিলেন। চলচ্চিত্রটি ১৯৪৬ সালে হলিউডে 'টু ইচ হিস অউন' শিরোনামে সর্বপ্রথম নির্মিত হয়েছিল যা পরবর্তীতে হিন্দিতে 'আরাধনা' নামে নতুন করে নির্মিত হয়। বছরের সেরা চলচ্চিত্র হিসেবে এটি ফিল্মফেয়ার পুরস্কার লাভ করে। শর্মিলা ঠাকুরও ফিল্মফেয়ার সেরা অভিনেত্রীর পুরস্কার লাভ করেন যা হলিউড চলচ্চিত্রে একই ভূমিকায় অবতীর্ণ হয়ে অলিভিয়া দ্য হ্যাভিল্যান্ড তার সেরা অভিনেত্রী হিসেবে একাডেমি পুরস্কার লাভ করেছিলেন।
হিন্দিতে প্রথমে চলচ্চিত্রটি নির্মিত হলেও পরবর্তীতে বাংলা ভাষায়ও এটি ডাবিং করা হয়। আরাধনা চলচ্চিত্রের ব্যাপক ব্যবসায়িক সাফল্যে আরো দু'টি ভাষা - তামিল ও তেলুগু ভাষায় যথাক্রমে "শিবাগামিইন সেলভান" (১৯৭৪) ও "কন্যাবাড়ি কালাউ" (১৯৭৪) নামে পুনরায় নির্মিত হয় যাতে শর্মিলা ঠাকুরের চরিত্রে বানিশ্রী অভিনয় করেছিলেন।
সুনীল দত্ত

সুনীল দত্ত (হিন্দি ভাষা: सुनील दत्त; ৬ জুন, ১৯৩০ - ২৫ মে ২০০৫) ভারতীয় চলচ্চিত্র অভিনেতা, প্রযোজক, পরিচালক এবং রাজনীতিবিদ। তিনি মনমোহন সিং-এর সরকারে "যুব ও ক্রীড়া মন্ত্রণালয়ের" ক্যাবিনেট মন্ত্রী ছিলেন। তার স্ত্রী নার্গিস বিখ্যাত চলচ্চিত্র অভিনেত্রী ছিলেন এবং পুত্র সঞ্জয় দত্ত হিন্দি চলচ্চিত্র শিল্পের আরেকজন সফল অভিনেতা। সুনীল ১৯৮৪ সালে কংগ্রেসে যোগ দিয়ে রাজনীতি শুরু করেন।
সুনীলের জন্ম ব্রিটিশ ভারতের পাঞ্জাব রাজ্যের ঝিলাম জেলার খুড়দি নামে একটি গ্রামে। এই গ্রামটি এখন পাকিস্তানে। দেশভাগের সময় তার পরিবার ভারতে পাড়ি জমান। সুনীল মুম্বইয়ের জয় হিন্দ কলেজে ভর্তি হন এবং জীবনধারণের জন্য বাস কন্ডাক্টরের কাজও করেছিলেন।
তার কর্মজীবন শুরু হয়েছিল দক্ষিণ এশিয়ার প্রাচীনতম রেডিও স্টেশন 'রেডিও সিলন'-এ (শ্রীলঙ্কার) একজন ঘোষক হিসাবে যেখানে তিনি খুব জনপ্রিয় হয়ে ওঠেন। এর পরে তিনি হিন্দি ছবিতে অভিনয় করার সিদ্ধান্ত নেন এবং বোম্বাই এসেছিলেন। ১৯৫৫ সালে নির্মিত "রেলওয়ে স্টেশন" তার প্রথম চলচ্চিত্র ছিল, তবে ১৯৫৭ সালের 'মাদার ইন্ডিয়া' তাঁকে বলিউডের ফিল্ম তারকা করেছিলো। সুনীল ডাকাতদের জীবন নিয়ে নির্মিত চলচ্চিত্র 'মুঝে জিনে দো'তে অভিনয়ের জন্য ১৯৬৪ সালে ফিল্মফেয়ার সেরা অভিনেতা পুরস্কার অর্জন করেছিলেন। দুই বছর পরে, তিনি আবার 'খানদান' চলচ্চিত্রের জন্য ১৯৬৬ সালে ফিল্মফেয়ার সেরা অভিনেতার পুরস্কার পেয়েছিলেন।
১৯৫৭ সালে মেহবুব খানের ছবি মাদার ইন্ডিয়ার শ্যুটিংয়ের সময় নার্গিসকে আগুন থেকে উদ্ধার করতে গিয়ে সুনীল দত্ত পুড়তে গিয়ে বেঁচে যান। এই ঘটনায় মুগ্ধ হয়ে নার্গিসের মা তার কন্যাকে সুনীল দত্তের সাথে ১৯৫৮ সালের ১১ মার্চ বিয়ে দেন।
১৯৫০ এর দশকের শেষ থেকে শুরু করে ১৯৬০-এর দশক পর্যন্ত, তিনি সাধনা (১৯৫৮), সুজাতা (১৯৫৯), মুঝে জিন দো (১৯৬৩), গুমরাহ (১৯৬৩), ওয়াক্ত (১৯৬৫), খানদান (১৯৬৫) সহ হিন্দি চলচ্চিত্র জগতে অনেক দুর্দান্ত চলচ্চিত্র উপহার দিয়েছিলেন। তার অভিনীত পড়োশন (১৯৬৭) এবং হামরাজ (১৯৬৭)ও উল্লেখযোগ্য।
‘মুঝে জিনে দো’ ছবিতে তার দুর্দান্ত অভিনয় তাকে খুব জনপ্রিয় তারকা বানিয়েছিলো।
রাজাকার

রাজাকার (رضا کار) হলো ব্যুৎপত্তিগতভাবে একটি আরবি শব্দ যার শাব্দিক অর্থ হল সেচ্ছাসেবী। এটি একটি ধার করা শব্দ হিসেবে উর্দু ভাষায় এসেছে। বাংলাদেশে, রাজাকার একটি অপমানজনক শব্দ, যার অর্থ বিশ্বাসঘাতক বা প্রতারক।
রাজাকাররা ছিল পূর্ব পাকিস্তানি আধা সামরিক বাহিনী যারা বাংলাদেশের মুক্তিযুদ্ধের সময় পাকিস্তানি সেনাবাহিনীকে মুক্তিবাহিনীর বিরুদ্ধে সাহায্য করতো।
পুলিশ কওমি রাজাকার হল পাকিস্তানের একটি সেচ্ছাসেবী বাহিনী যা পুলিশকে তাদের কাজের সময় সাহায্য করে থাকে।
হায়দ্রাবাদে, রাজাকাররা হল হায়দ্রাবাদের নিজাম প্রদেশ কর্তৃক ভারতের সাথে সংযোগসাধনের বিরোধিতা করার জন্য নিয়োগপ্রাপ্ত সেচ্ছাসেবী।
বাংলা ভাষায়, রাজাকার হল একটি স্থানীয় গালি যা প্রধানত দেশদ্রোহী অর্থাৎ যুদ্ধাপরাধীদের দেওয়া হয়ে থাকে। বাংলাদেশে এই অপমানজনক পরিভাষাটি পশ্চিমা পরিভাষা "জুডাস" দেশদ্রোহীর সমার্থক। শব্দটি ১৯৭১ সালের পূর্ব পাকিস্তানি আধাসামরিক বাহিনী "রাজাকার" থেকে এসেছে। ২০২৪ সালের কোটা আন্দোলনে সাবেক প্রধানমন্ত্রী শেখ হাসিনা রাজাকার শব্দটি ব্যবহার করে যেটার কারণে আন্দোলনটা এক পর্যায়ে সরকার বিরোধী আন্দোলন কিংবা গণঅভ্যুত্থানে পরিণত হয়।
সপ্তপদী (১৯৬১-এর চলচ্চিত্র)

সপ্তপদী ১৯৬১ সালে তারাশংকর বন্দোপাধ্যায়ের কাহিনী অবলম্বনে তৈরি একটি জনপ্রিয় বাংলা সিনেমা । এই চলচ্চিত্রটির মুখ্য ভূমিকায় অভিনয় করেছিলেন উত্তম কুমার, সুচিত্রা সেন, তরুণ কুমার, ছবি বিশ্বাস প্রমুখ। এই ছবির সংগীত পরিচালক ছিলেন সুরকার হেমন্ত মুখোপাধ্যায়। এটি ৯ম জাতীয় চলচ্চিত্র পুরস্কারে দ্বিতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে পুরস্কৃত হয়। 
মূলত এটা একটি লাভ স্টোরি ,ভারত উপমহাদেশের প্রাক-স্বাধীনতার আমলে(১৯৪০ এর দিকের কাহিনী), যখন তরুণ ভারতীয় ছাত্ররা ব্রিটিশদের সাথে প্রতিযোগিতা করছে এবং বিভিন্ন ক্ষেত্রে জয়লাভ করছে। এটা সেই সময়ের কাহিনী যখন বাংলার দামাল ছেলেরা ফুটবল মাঠে হারিয়ে দিচ্ছিল সুটেড-বুটেড ব্রিটিশদের এবং জিতে নিয়েছিল "জাতীয় ফুটবল শিল্ড", যখন বাঙালি ছেলেরা ব্রিটিশদের সাথে তাল মিলিয়ে পড়া শুরু করেছিল মেডিক্যাল কিংবা আইন। ১৯৪২ সালে গান্ধিজীর স্বদেশী আন্দোলন এর সময়কাল এ গল্পের পটভূমি। কৃষ্ণেন্দু(উত্তম কুমার) - এ গল্পের নায়ক, বাঙ্গালি হিন্দু ছেলে(একই সাথে নাস্তিক),তরুণ মেধাবী ছাত্র এবং অসামান্য প্রতিভাধর ফুটবল খেলোয়াড়।নায়িকা রিনা ব্রাউন (সুচিত্রা সেন) সুন্দরী এবং মেধাবী ক্রিশ্চিয়ান মেয়ে।দুই বিপরীত ধর্মের তরুণ হৃদয়ের প্রেমের উপাখ্যান এটি। দুজনই মেডিকেলে পড়ে। স্বভাবতই প্রথমে রিনা ব্রাউন অপছন্দ করত নেটিভ বাঙালি কৃষ্ণেন্দুকে। কিন্তু ধীরে ধীরে তারা কাছাকাছি আসে। কলেজের এক অনুষ্ঠানে ঘটনার নাটকীয়তায় রিনার সাথে অভিনয় করে প্রতিদ্বন্দ্বী কৃষ্ণেন্দু। কৃষ্ণেন্দুর অসাধারণ "ওথেলো" আবৃত্তি আর স্বচ্ছন্দ অভিনয় দেখে আকৃষ্ট হয় রিনা।কাছে আসে তারা,ভালবাসে একে অপরকে। বিয়ের সিদ্ধান্ত নিলে রিনার বাবা শর্ত জুড়ে দেয় যে কৃষ্ণেন্দুকে ধর্ম পরিবর্তন করতে হবে,ক্রিশ্চিয়ান হতে হবে। রিনাকে পাওয়ার জন্য কৃষ্ণেন্দু তাতেই রাজি হয় এবং ধর্ম বদলাই।কিন্তু কালী বিশ্বাসী, ধর্ম অনুরাগী কৃষ্ণেন্দুর পিতা রিনার কাছে হাতজোড় করে কৃষ্ণেন্দুকে ফিরিয়ে দিতে।রিনা তাই করে। কৃষ্ণেন্দু ভারাক্রান্ত মনে ফিরে যায় এবং মানুষের সেবায় নিজেকে উৎসর্গ করে।বহু বছর পর রিনার সাথে তার দেখা হয় মিলিটারি হাসপাতালে, যখন রিনা মদ্যপায়ী এবং উচ্ছৃঙ্খল এক তরুণী, যে হারিয়ে ফেলেছে ঈশ্বরের প্রতি সমস্ত বিশ্বাস। অপরদিকে নাস্তিক কৃষ্ণেন্দু ঈশ্বরের মাঝে খুঁজে পেয়েছে সত্যিকারের প্রশান্তি। সিনেমার শেষে দেখা যায়,কৃষ্ণেন্দুর বাবা নিজের ভুল বুঝতে পারে, বুঝতে পারে ধর্মের চাইতে মানুষ বড়। পুরো চলচ্চিত্রটি আবর্তিত হয়েছে কৃষ্ণেন্দুর স্মৃতি রোমন্থনে, ফ্ল্যাশব্যাকে।
ছবি বিশ্বাস

ছবি বিশ্বাস (১৩ জুলাই ১৯০০ – ১১ জুন ১৯৬২) তিনি মঞ্চ এবং চলচ্চিত্রের একজন বিখ্যাত বাঙালি অভিনেতা।
ছবি বিশ্বাস কলকাতার নিবাসী ছিলেন। তার পিতার নাম ভূপতিনাথ। ছবি বিশ্বাসের আসল নাম ছিল শচীন্দ্রনাথ। বারাসতের ছোট জাগুলিয়ায় জমিদারি ছিল দে বিশ্বাস পরিবারের। ‘দে’ পদবি, ‘বিশ্বাস’টা নাকি তার পূর্বপুরুষ পেয়েছিলেন আকবর বাদশাহর কাছ থেকে। ছবি বিশ্বাসের বাবা ভূপতিনাথ দে বিশ্বাসের চার ছেলের মধ্যে সবচেয়ে ছোট শচীন্দ্রনাথ। তার যখন এক বছর বয়স তখন তার মায়ের মৃত্যু হয়। মা আদর করে ডাকতেন ‘ছবি’ নামে। সেই নামটাই রয়ে গেল আজীবন।
১৯৩৬ খ্রিষ্টাব্দে "অন্নপূর্ণার মন্দির" চলচ্চিত্রে প্রথম চিত্রাভিনয় করেন। তার অভিনীত চলচ্চিত্রের মধ্যে সত্যজিৎ রায়ের পরিচালনায় "জলসাঘর", "দেবী", "কাঞ্চনজঙ্ঘা", তপন সিংহের পরিচালনায় "কাবুলিওয়ালা" (চলচ্চিত্র) এছাড়া "প্রতিশ্রুতি", "শুভদা", "হেড মাস্টার" উল্লেখযোগ্য। এছাড়াও তিনি বহু বাণিজ্য সফল চলচ্চিত্রে পার্শ্বচরিত্রে অভিনয় করেছিলেন। তিনি মূলত সাহেবী এবং রাশভারি ব্যক্তিত্বপূর্ণ চরিত্রে অভিনয়ের জন্য খ্যাতিলাভ করেন।
তিনি মঞ্চঅভিনয়েও বিখ্যাত ছিলেন। "সমাজ", "ধাত্রীপান্না", "মীরকাশিম", "দুইপুরুষ", "বিজয়া" প্রভৃতি নাটকে তার অভিনয় উল্লেখযোগ্য। ছবি বিশ্বাস "প্রতিকার" (১৯৪৪) এবং "যার যেথা ঘর" (১৯৪৯) ছবি দুটির পরিচালক ছিলেন।
১৯৫৯ খ্রিষ্টাব্দে 'সঙ্গীত নাটক একাডেমী' তাঁকে শ্রেষ্ঠ অভিনেতার সম্মান জানায়।
মোটরগাড়ি দুর্ঘটনায়, ১১ জুন ১৯৬২ সালে মারা যান ছবি বিশ্বাস। ওইদিন তিনি অ্যাম্বাসাডরে চেপে যাচ্ছিলেন বারাসতের ছোট জাগুলিয়ার বাড়ি। তিনেক সকালে ভানু বন্দ্যোপাধ্যায়ের বাড়ি এসে বলেছিলেন সঙ্গে যেতে। রেডিয়োতে রিহার্সাল আছে বলে ভানুবাবু যান নি। নিজেই চালাচ্ছিলেন গাড়ি। মধ্যমগ্রামের কাছে গঙ্গানগরে ওল্ড যশোর রোডে উলটো দিক থেকে আসা ভ্যানের সঙ্গে মুখোমুখি সংঘর্ষ হয়। আর.জি.কর হাসপাতালে নিয়ে যাওয়া হলে চিকিৎসকরা তাঁকে মৃত বলে ঘোষণা করেন।